Međutim, hladan tuš će zaobići pojedine delove prestonice.\n"Na široj teritoriji Beograda lokalno kratkotrajni pljuskovi sa grmljavinom", najavljuju na sajtu Republičkoh hidrometeorološkog zavoda.\nPadavine neće zaobići još nekoliko delova Srbije.\n"U toku popodneva u delom centralnim, jugozapadnim, južnim i jugoistočnim krajevima ponegde kiša i lokalni pljuskovi sa grmljavinom", dodaje se u najavi RHMZ.\nTrenutna temperatura u glavom gradu je 30 stepeni Celzijusa, ali je subjektivni osećaj da je za pet stepeni toplije. Najhladnije je trenutno na Kopaoniku sa 15 stepeni, a najtoplije u Zrenjaninu gde je izmereno 33 stepena.\nU većem delu zemlje na snazi je žuti mereoalarm osim u Bačkoj gde je proglašen zeleni.\n"Vreme može biti opasno (potencijalno). Vremenske pojave koje su prognozirane nisu neuobičajene, ali je potreban oprez ako planirate aktivnosti koje su izložene meteorološkom riziku. Treba nastaviti sa informisanjem o očekivanim meteorološkim uslovima. Ne preduzimajte nepotrebne rizike", objašnjenje je značenja žutog meteoalarma.\nBONUS VIDEO: Pljusak na Kosmaju\nSKOČILE CENE STANOVA! Građani u prvoj polovini 2020. nekretnine kupovali VIŠE NA KREDIT, evo šta se najviše TRAŽILO\nIako bi se pomislilo da je pandemija korona virusa uticala na tržište nekretnina u značajnoj meri tokom prve polovine godine, u odnosu na isti period prethodne, poslednji izveštaj sa tržišta nepokretnosti pokazuje da je uticaja bilo, ali ne drastičnog.


K. de Marnjak: Trgovina ljudima je teško kršenje ljudskih prava\nPovodom obeležavanja Evropskog dana borbe protiv trgovine ljudima, šef misije EULEKS, Ksavijer But de Marnjak, je izjavio da se trgovina ljudima smatra jednim on najtežih krivičnih dela širom sveta, teškim kršenjem ljudskih prava i izuzetno profitabilnim biznisom za organizovani kriminal.\n“Trgovina ljudima je krivično delo koje omogućuje veliku zaradu, uz minimalan rizik. Ona označava eksploataciju pojedinaca od strane kriminalaca koji se prema ljudima ophode kao prema stvarima koje služe za prodaju isključivo radi sticanja finansijske koristi“, kazao je šef misije EULEKS, de Marnjak. U pisanoj izjavi dostavljenoj medijima de Marnjak je istakao da je to zločin koji podriva vladavinu prava i ima negativne efekte na mir i bezbednost. “Od najveće je važnosti da se spreči trgovina ljudima, da se krivično gone trgovci ljudima i zaštite prava žrtava. Kao deo svog mandata, EULEKS je posvećen sistematskom ispunjavanju potrebe za borbom protiv ovih zločina i postaraće se da ovi slučajevi budu istraženi na pravi način i da počinioci budu krivično gonjeni“, izjavio je de Marnjak. On dodaje da će EULEKS nastaviti da podržava organe vlasti na Kosovu u njihovim naporima da sprovedu zakonodavstvo i nacionalni plan protiv trgovine ljudima. Dan borbe protiv trgovine ljudima ustanovljen je 2007. godine od strane EU, sa ciljem da naglasi značaj ovog problema.


Janović na Sajmu sporta u Nikšiću: Teško da postoji koja repezentacija ili ekipa čiji članovi ne dolaze baš iz Nikšića - CG Sport\n04/03/2020 04/03/2020 - by Mario Andrijašević\nCrna Gora je jedina država koja ima status perspektivnog sportiste, u kojoj je sport uređeniji danas nego ikada, a sportski sistem značajno unaprijeđen, saopštio je ministar sporta i mladih, Nikola Janović u Nikšiću.\nJanović je ozvaničio otvaranje Sajma sporta u Sportskom centru u Nikšiću i ukazao da je Ministarstvo na čijem je čelu predano radilo u protekle tri godine i da su rezultati veoma vidljivi.\n”Paralelno je rađeno i na sistemu nagrađivanja crnogorskih sportista, pa je Crna Gora postala vodeća država, ne samo u regionu, kada je riječ o nagradama koje se dodjeljuju za postignute rezultate. Samo ove godine kroz nacionalne sportske saveze podržali smo 276 talentovanih sportista”, naveo je Janović.\nGovoreći o Sajmu sporta, ministar je ukazao, da je cilj te manifestacije jačanje kulta državne reprezentacije, ali prije svega promocija opštinskih klubova.\n”Opštinski sportski klubovi su baza naše reprezentacije i bez njih ne bi bila uspješna kao sada. Teško da postoji koja repezentacija ili ekipa, čiji članovi ne dolaze baš iz Nikšića”, ocijenio je Janović.\nOn je ukazao da je velika čast igrati za reprezentaciju svoje države, a veliki ponos kada pod državnom zastavom sportisti osvoje medalju.\n”Dok igrate, na leđima nosite snove jedne nacije, što je i velika čast, obaveza, ali i privilegija. Siguran sam da ovdje među vama ima i onih koji će na najbolji način u budučnosti predstavljati Crnu Goru”, rekao je Janović.\nShare the post "Janović na Sajmu sporta u Nikšiću: Teško da postoji koja repezentacija ili ekipa čiji članovi ne dolaze baš iz Nikšića"\nTaggedministarstvo sporta i mladihnikola janovicsajam sporta nikšić\nPrethodni članak Hadžibegić zadovoljan i oprezan: Nema više lakih protivnika, moramo biti ambiciozni i respektovati protivnika\nNaredni članak Jadran poražen od lidera grupe A


Da li je potreban referendum o Kosovu? - Sputnjik Srbija\n21:20 24 Januar 2021\n17:06 04.03.2015 (osveženo 16:19 05.10.2015) Preuzmite kraći link\nPredsednik Srbije Tomislav Nikolić izjavio je da je daleko odmakao u pisanju platforme za Kosovo i Metohiju i ističe da više nije dovoljno samo reći da nećemo nikada priznati i prihvatiti nezavisnost te pokrajine. Za eventualni referendum o statusu Kosova kaže da nije potreban, jer je njegov ishod već poznat i ocenjuje da bi se građani uvek pre odrekli Evropske unije nego Kosova. Istraživači javnog mnjenja se slažu sa predsednikom da bi ishod referenduma bio unapred poznat i ističu da ankete redovno pokazuju da je ubedljiva većina građana za to da Kosovo ostane u sastavu Srbije.\nPredsednik Nikolić je, gostujući na javnom servisu, rekao da će o platformi za Kosovo razgovarati sa premijerom Aleksandrom Vučićem i da će se videti šta je i koliko u toj platformi prihvatljivo. Dodaje da mora pažljivo da meri dok stavlja na papir ono što je realno.\n„Treba proveriti da li je realno kod onih koji su priznali nezavisnost Kosova i Metohije i veoma odlučuju šta se dešava u svetu, a potom i da li je realno sa stanovišta naše vlade, koju ja ne želim da nekim svojim ’papirčićima‘ prozivam, stavljam na nekakve ispite koje ja ne bih položio da vodim Vladu. To mora da bude zajednička politika na kojoj će da stane odbrana Kosova i Metohije“, rekao je Nikolić.\nPrema rečima predsednika, svaki čovek u Srbiji ima dilemu kad razmišlja o Kosovu i Metohiji, a najteže je onima koji će ostati zabeleženi u istoriji – da li su nešto mogli da učine a nisu, da li su nešto učinili ili su bili potpuno vezanih ruku. Predsednik priznaje da je referendum nešto što najbolje odražava volju građana ali smatra da građane Srbije ne treba pitati da li treba da postoji nezavisno Kosovo jer se odgovor naslućuje.\nI programski direktor Cesida Đorđe Vuković ocenjuje da bi se većina građana Srbije, šta god bilo pitanje, izjasnila da Kosovo bude deo Srbije.\n„Mi smo imali takve tipove referenduma i ne postavljam veliki znak pitanja oko toga šta bismo mi kao građani Srbije mogli da kažemo na tu temu. Pretpostavljam da bi, kako god bilo formulisano pitanje, ono pokazalo da je najveći broj stanovnika za to da Kosovo bude u sastavu Srbije i da se smatra delom Srbije. Koliko je to u skladu sa realnošću, to je potpuno druga tema“, naveo je Vuković.\nOn ističe da istraživanja koja Cesid radi u kontinuitetu pokazuju da su želje ljudi takve da više od dve trećine i čak tri četvrtine ljudi želi da Kosovo ostane u sastavu Srbije.\n„Ali sa druge strane na pitanje o tome šta oni misle šta je realno stanje, dobijemo maksimalno 15-25 odsto onih koji misle da je Kosovo danas u sastavu Srbije, što znači da većina misli da Kosovo nije u sastavu Srbije kao realno stanje, a druga je stvar šta je njihova želja“, primećuje Vuković.\nGlavni urednik časopisa Nova srpska politička misao Đorđe Vukadinović se slaže sa predsednikom Nikolićem da građani Srbije nikada ne bi pristali da se odreknu Kosova zarad članstva u Evropskoj uniji.\nGrađani bi se pre odrekli EU nego Kosova\n„Nikolić je delimično u pravu kada kaže da bi na referendumu sa pitanjem trampe Kosova i članstva u EU odgovor na to bio ubedljivo protiv. U svim istraživanjima koja radimo u kontinuitetu sedam-osam godina sa gotovo identičnim pitanjem — da li biste prihvatili da Srbija prizna nezavisnost Kosova u zamenu za članstvo u EU — odgovor je uvek ubedljivo najmanje dvotrećinski negativan. Išlo je i preko 70 odsto, a sada je negde na dve trećine. S druge strane, oni koji su spremni na takvu vrstu trampe nikada nisu premašili 18-20 odsto, a vrlo često je njihov procent i oko deset odsto“, kaže Vukadinović.\nOn, međutim smatra da je referendum potreban jer, kako navodi, bio bi nepotreban samo kada bi zvanična srpska politika imala na umu taj apsolutno većinski stav građana Srbije i kad bi vodila politiku koji je u skladu sa tim stavom.\n„Ali, s obzirom na sve ono što se dešava poslednjih godina, pri čemu ne mislim samo na politiku aktuelne vlade, to i te kako aktuelizuje pitanje referenduma, jer u praksi, nezavisno od predizbornih kampanja i deklarativnih izjava, srpske vlasti već godinama vode politiku koja praktično odgovara pozitivno na referendumsko pitanje (o trampi KiM za članstvo u EU)“, smatra Vukadinović.\nPrema njegovom mišljenju, srpske vlasti se već godinama ponašaju kao da su spremne na takvu vrstu trampe i za račun otvaranja poglavlja, početka pregovora, ohrabrujućih i pozitivnih izveštaja Evropske komisije i Evropskog parlamenta vode politiku „korak po korak“ do de fakto priznavanja nezavisnosti Kosova.\n„U svetlu takve politike, a ne raspoloženja javnog mnjenja, pitanje referenduma postaje i te kako relevantno, potrebno i poželjno“, zaključio je Vukadinović.\nnezavisnost, referendum, EU, Đorđe Vukadinović, Đorđe Vuković, Aleksandar Vučić, Tomislav Nikolić, Srbija, Kosovo i Metohija


Kfor spreman da reaguje u slučaju opasnosti - 08.01.2018, Sputnik Srbija\nSituacija na Kosovu je mirna i stabilna, saopštio je danas Kfor, poručivši da je, ukoliko se pojavi bilo kakva opasnost koja bi mogla da ugrozi bezbednosnu... 08.01.2018, Sputnik Srbija\n23:25 08.01.2018 (Osveženo: 14:54 30.08.2021)\nSituacija na Kosovu je mirna i stabilna, saopštio je danas Kfor, poručivši da je, ukoliko se pojavi bilo kakva opasnost koja bi mogla da ugrozi bezbednosnu situaciju, spreman da preduzme odgovarajuće mere.\nKfor je istakao da će nastaviti da osigurava bezbedno i sigurno okruženje i slobodu kretanja na celoj teritoriji Kosova.\n7 Januar 2018, 16:13\nKako se navodi u saopštenju, Kfor u okviru svog mandata održava bliske kontakte i čestu razmenu informacija sa institucijama u Prištini, Beogradu, susednim državama i međunarodnim organizacijama i „spreman je da preduzme odgovarajuće mere zajedno sa Kosovskom policijom i Euleksom, da očuva bezbednost na Kosovu ukoliko se pojavi bilo kakva opasnost koja bi mogla da ugrozi bezbednosnu situaciju“.\nNačelnik Generalštaba Vojske Srbije general Ljubiša Diković izjavio je juče da je uoči božićnih praznika od Kfora dobio informacije da u Kopnenoj zoni bezbednosti i na prostoru Kosova i Metohije može doći do ugrožavanja bezbednosti.\nOn je, prilikom obilaska baze „Jezerska mahala“ u Kopnenoj zoni bezbednosti, naglasio da su razmene informacija sa Kforom, kao subjektom obezbeđenja odgovornim za mir u južnoj srpskoj pokrajini, svakodnevne.\n„U petak sam iz razgovora sa komandantom Kfora došao do određenih informacija da u Kopnenoj zoni bezbednosti može doći do ugrožavanja bezbednosti, kao i na prostoru Kosova i Metohije. Srećom, zasad je sve mirno i stabilno, i siguran sam da su snage Kfora preduzele sve mere i da će tako i ostati“, rekao je general Diković, navodi se u saopštenju Ministarstva odbrane.


SPS-PUPS-JS: Nastavljamo tamo gde smo stali - Ist Media\n07:27: AM petak 30 oktobra, 2020\nSPS-PUPS-JS: Nastavljamo tamo gde smo stali\nPosted on 14. februara 2014. at 15:41 by Ivana\nBOR – Predstavnici koalicije SPS-PUPS-JS predstavili su na današnjoj konferenciji svoj program na lokalnom novou i naglasili da su kapitalna ulaganja, za koja se oni zalažu, od najvećeg interesa za građane Opštine Bor.\n„Mi nismo protiv „lickanja“ i sitnog uređivanja gradskih i seoskih sredina Opštine Bor, ali smo za kapitalna ulaganja od interesa za opštinu i sve građane. Mi ćemo se zalagati da obezbedimo slične uslove življenja kako na selu i u gradu, jer svaki građanin seoske mesne zajednice zaslužuje da ima asflatiranu ulicu, da pije zdravu vodu, ima uređenu kanalizacionu mrežu, da mu ulice budu osvetljene i da ima kvalitetno strujno napajanje“, istakao je Dragan Žikić, predsednik Opštinskog odbora SPS-a.\nŽikić je dodao da mnoge ciljeve koalicija u prethodnom periodu nije bila u mogućnosti da realizuje zato što nisu imali dovoljan broj odbornika i da od građana Opštine Bor očekuje mnogo veće poverenje i broj glasova.\nMiroslav Bačilović, predsednik Opštinskog odbora PUPS-a podsetio je na upeh ove koalicije koji je postignut u pregovorima sa MMF-om.\n„Uspeli smo zajednički da odbranimo naše zahteve i penzije ne da nisu smanjene, kao što su to zahtevali iz MMF-a, nego čak se i koriguju, ondnosno pridržavamo se onog našeg načela 3P – penzije prate plate. Kako rastu plate u javnom sektoru, tako rastu i penzije“, rekao je Bačilović.\nOn je istakao da PUPS nije samo partija penzionera, već je njen program usmeren i ka zaposlenima, socijalno ugroženima, raseljenim i izbeglim licima, i licima sa invaliditetom.\nGoran Vukadinović, predsednik Okružnog odbora JS, nagasio je da će se dobar deo onoga po čemu je poznata Jagodina preslikati i na Bor.\n„Pobedom na izborima u Boru, mi ćemo obezbediti da jednom mesečno bude otvoren dan za prijem građana, obezbedićemo materijalna sredstva za pomoć svakom đaku-prvaku, povećaćemo agrarni budžet na ne manje od 35 miliona, a sve u cilju razvoja poljoprivrede. Obezbedićemo stipendije studentima koji imaju prosek ocena viši od 8,5, a takođe i studentima deficitarnih zanimanja koja su značajna za Opštinu Bor, kao i onima iz socijalno ugroženih porodica“, zaključio je Vukadinović.


Uskoro će se u prodaji naći sedmo izdanje romana „Top je bio vreo“ Vladimira Kecmanovića. Roman „Top je bio vreo“ je antiratna drama o odrastanju dečaka u Sarajevu pod opsadom tokom devedesetih godina. Po ovom romanu je snimljen istoimeni igrani film.\nU štampi je treće izdanje „Zanimljivog bukvara“ Bojana Ljubenovića. Budući školarci, ali i oni koji su već napravili prve školske korake, pisanje i čitanje ćirilice uz ovaj bukvar savladaće lako i uz zabavu. U tome će im pomoći šaljive pesmice i aforizmi autora, ali i simpatične ilustracije Toše Borkovića.\nKnjiga „Zagrli mesec“ autorke Danice Bogojević doživeće drugo izdanje. Odrastanje donosi mnoge dileme i strahove, a oni su u ovom uzbudljivom i inspirativnom romanu prikazani iz mnogo uglova. Ovo je izvanredno napisana, topla i promišljena priča o tome da prihvatanje istine nosi sa sobom i neopisivu magiju.


Najstarija maratonka: Ima 92 godine, pretrčala maraton za sedam sati\nJedna 92-godišnja Amerikanka koja je bolovala od raka, u nedelju je postala najstarija maratonka na svetu, a stazu od 42 kilometra je prevalila za sedam sati i 24 minuta.\nHarijet Tompson je to postigla po 17 puta učestvujući na Maratonu „Rok end rol“ u San Dijegu, u američkoj saveznoj državi Severnoj Karolini.\nZvanični predstavnik Maratona Den Krus je rekao da je najstarija učesnica i na cilju izgledala snažno.\nTompson koja je po profesiji bila pijanistkinja, u nedelju je navršila 92 godine i 65 dana, saopštili su organizatori trke.\nHarijet Tompson je dva puta imala rak, a prošle godine je rekord za 90-godišnje maratonke popravila za simboličnih 90 minuta: stazu od 42 kilometra je prevalila za sedam sati, sedam minuta i 42 sekunde.


Poslanici danas o plaćama te o inicijativi za smjenu Alkalaja, Šepića i Crnatka - Klix.ba\n4.6.2008. u 07:59\nPredstavnički dom Parlamentarne skupštine BiH bi danas, u nastavku ranije prekinute sjednice, trebalo da se izjasni o više zakonskih prijedloga o kojima je već obavljena rasprava.\nTo su, između ostalih: Prijedlog zakona o plaćama i naknadama u institucijama BiH, Prijedlog zakona o Fiskalnom vijeću BiH te Prijedlog zakona o lijekovima i medicinskim sredstvima.\nPo okončanju ove, planirano je održavanje nove sjednice Predstavničkog doma na čijem dnevnom redu bi trebalo da bude potvrđivanje odluke predsjedavajućeg Vijeća ministara BiH o razrješenju ministra vanjskih poslova BiH Svena Alkalaja, zamjenika ministra civilnih poslova BiH Senada Šepića i zamjenika ministra odbrane za politiku i planiranje Igora Crnatka.\nPredsjedavajući Vijeća ministara BiH Nikola Špirić je početkom maja pokrenuo inicijativu za njihovo razrješenje s dužnosti nakon odluke Centralne izborne komisije BiH (CIKBiH) kojom im je zbog kršenja Zakona o sukobu interesa zabranjeno kandidiranje za bilo koju neposredno ili posredno izabranu funkciju u naredne četiri godine.


NOĆ U BEOGRADU: U šest udesa devetoro povređenih – Nadlanu.com\nNOĆ U BEOGRADU: U šest udesa devetoro povređenih\nObjavljeno 9. maja 2015. / 08:37:39\nU Beogradu se noćas dogodilo šest saobraćajnih udesa u kojima je povređeno devet osoba, izjavila je jutros dr Milica Radaković iz Hitne pomoći.\nPrvi udes dogodio se u 21.08 na Zrenjaninskom putu i u njemu je 42-godišnji muškarac zadobio tupu povredu grudnog koša i leve noge.\nU 21.13 u udesu u Višnjičkoj ulici 34-godišnji muškarac je zadobio posekotine nadlaktice, obe šake i kolena.U 21.36 časova u Mirijevskom bulevaru 35-godišnji muškarac zadobio je tupu povredu glave, grudnog koša i trbuha, a žena od 40 godina tupu povredu glave i istezanje vrata.\nU 23.39 dogodio se udes u Karađorđevoj ulici u kome je 27-godišnja žena zadobila povredu uganuća desnog skočnog zgloba, a muškarac od 75 godina prelom leve podlaktice.U 00.31 u Vojvođanskoj ulici ispred broja 21 20-godišnji mladić je zadobio tupu povedu glave i levog kolena, dok je drugi mladić koji, takođe, ima 20 godina, zadobio tupu povredu trbuha. U 3.24 sati na uglu Žičke i ulice Grčića Milenka 36-godišnji motociklista je zadobio posekotinu donje vilice i tupu povredu glave.\nHitna pomoć je noćas obavila ukupno 136 intervencija, od kojih su 32 bile na javnom mestu.Od hroničnih bolesnika pomoć lekara najviše su tražili srčani bolesnici i astmatičari, a bilo je i alkolisanih osoba.Dr Radaković je savetovala Beograđanima da rade na prevenciji stresa, održavaju redovnu higijenu, naročito ruku, da obavezno doručkuju, a da večeraju dva sata pre spavanja, kao i da izbegavaju naporne fizičke aktivnosti.


Izvor: N1 televizija, 13.Jan.2018, 14:16\n"Rano je govoriti o konkretnom rešenju, razmatra se više sistema, ne samo S-300, ali mi smo jasno iskazali da nam treba sistem koji može da vodi protivvazduhoplovnu borbu na daljinama većim od 400 kilometara", rekao je Diković >> Pročitaj celu vest na sajtu N1 televizija << za emisiju "Dozvolite..." na RTS-u.\n"Nastavićemo sa realizacijom projekta '1.500' i '1.500 plus'. Počećemo modernizaciju tenka M-84 i borbenog vozila pešadije, kako bismo poboljšali domet, zaštitu i probojnost", rekao je Diković i dodao da će se unaprediti sposobnosti Ratnog vazduhoplovstva i protivvazduhoplovne odbrane.\n"Zaokružićemo sposobnosti naše lovačke avijacije za zaštitu vazdušnog prostora. U planu je da se vojska u 2018. godini opremi helikopterima H-145M iz 'Erbasovog' programa sa sistemom naoružanja koje smo mi tražili, a odobrena je i nabavka šest transportnih helikoptera Mi-17", kazao je Diković.\nO greškama u reformi sistema odbrane do 2012.\nKomentarišući greške u reformi sistema odbrane do 2012. godine Diković je rekao da te događaje ne treba posmatrati van konteksta dešavanja.\nOn je ocenio i da su u tom periodu ključne odluke donete van vojske i poštovanja struke "uz prisustvo mentora" koji su imali odlučujuću ulogu u opremanju, organizaciji i sastavu vojske, kao i da je zapostavljeno razvijanje nacionalnih sposobnosti Vojske Srbije.\n"Novac od prodaje naoružanja koje je postalo višak posle rasformiranja jedinica, i to u velikim količinama, najvećim delom nije potrošen za modernizaciju i za vojsku, kao što je to tada saopštavano, već je sve otišlo na drugu stranu", naveo je načelnik Generalštaba.\nDiković je podsetio da je u tom periodu bilo i pozitivnih stvari, i izdvojio razvoj baze "Jug" kod Bujanovca i ustupanje kasarne "Vojvoda Stepa Stepanović" u Beogradu za stanove za pripadnike vojske.\nNačelnik Generalštaba Vojske Srbije Ljubiša Diković rekao je da je Srbiji potreban sistem koji može da vodi protivvazduhoplovnu borbu na daljinama većim od 400 kilometara..."Rano je govoriti o konkretnom rešenju, razmatra se više sistema, ne samo S-300, ali mi smo jasno iskazali da nam treba...


Krak je podsjetio da će uskoro biti 20 godina saradnje Holandije sa Srebrenicom i da njegova zemlja ostaje privržena pružanju podrške ovoj opštini i regiji u kojoj su realizovani mnogi projekti uz holandsku podršku.\nOn je najavio da će Holandija podržati zajednički program razvoja ove tri opštine, kao i daljeg razvoja malinarstva u bratunačkoj opštini, za šta je i do sada njegova zemlja pružala podsticaje.\nNačelnik srebreničke opštine Ćamil Duraković rekao je da je Holandija zainteresovana za pružanje finansijske podrške zajedničkom projektu Lokalna akciona grupa koji je sačinio UNDP za opštine Srebrenica, Bratunac i Milići i koji će biti realizovan posredstvom UNDP-a.\n“Holandija dio sredstava obezbjeđuje i za međunarodnu humanitarnu organizaciju CRS koja će u narednom periodu graditi još jednu zgradu za socijalno stanovanje u Potočarima, kao i za neke infrastrukturne projekte u Srebrenici”, istakao je Duraković.\nOn je dodao da je za narednu sedmicu najavljena posjeta francuskog ambasadora u BiH Srebrenici. Srna\nTagovi: bratunachlandijajurian krakmiliciprojektisrebrenica


"Ovo je najveća sramota u istoriji holandskog sporta" | Mondo.Me Prod\nOvo je najveca sramota u istoriji holandskog sporta\n29. October, 02:40\n"Ovo je najveća sramota u istoriji holandskog sporta" 0 Podijeli Podijeli na facebook Podijeli na twitter Podijeli na viber Pošalji na mail\nAutor mondo.me Izvor mondo.ba 24.04.2020. / 22:31\nJasno je da će sličnih izjava u svetu sporta biti sve više.\nHolandska vlada zabranila je održavanje sportskih takmičenja do 1. septembra, tako da je tamošnji fudbalski savez (KNVB) odlučio da ove sezone neće biti nastavljena Eredivizija i da neće biti šampiona, prvi put od Drugog svetskog rata.\nDve prvoplasirane ekipe, šampionAjaks i AZ Alkmar, neće moći na terenu da odluče o šampionu, a zbog bolje gol-razlike, klub iz Amsterdama igraće u Ligi šampiona naredne sezone, dok će AZ plasman u najelitnije fudbalsko klupsko takmičenje Starog kontinenta pokušati da izbori kroz plej-of.\nFejenord, PSV i Viljem II predstavljaće Holandiju u Ligi Evrope, dok je mnogo bure izazvala odluka o dnu tabele, odnosno ekipama koje su se borile za opstanak.\nNaime, uprkos želji klubova da aktuelno stanje na tabeli bude presudno, odnosno da ligu napuste dve najslabije plasirane ekipe (Den Hag i Valvajk), čelnici Saveza odlučili su da niko iz lige ne ide u niži rang - samim tim neće biti ni promocije iz druge lige u najviši rang.\nOvo je direktno pogodilo drugoligaše Kambur i De Grafšap, koji su imali 11, odnosno sedam bodova više od najbližih pratilaca i bili su na pragu plasmana u elitni rang.\nIako su u Savezu primenili odluku premijera Marka Rutea, koji je zbog pandemije korona virusa zabranio sva sportska takmičenja do 1. septembra, jasno je da su donete odluke naškodile mnogima.\nNema sumnje da će nezadovoljnih u svetu sporta biti i ubuduće, jer teško je pronaći ješenje koje bi odgovaralo baš svima.\nOvakvu odluku trener lidera druge lige Henk de Jong okarakterisao je kao "sramnu".\n"Ovo je najveća sramota u istoriji holandskog sporta! Uvek nastojim da vidim ono najbolje u ljudima i njihovim odlukama, ali ovo je nedostojno sporta. Imali smo UEFA i klubove na svojoj strani, 11 bodova prednosti i ne znam šta se desilo. UEFA je tražila fer odluke, ali ovo nije jedna od njih", razočaran je trener Kambura.\nIz Saveza su poručili da nije bilo govora o mogućem proširenju lige sa trenutnih 18 na 20.\n"Od sredine oktobra smo bili lideri. Mislim da Den Hag i Valvajk treba da ostanu u 'Erediviziji', ali trebalo je i mi da im se pridružimo. Ovo je veliki udarac za nas u sportskom, ali i finansijskom smislu."\nTakođe, promocije neće biti ni u drugu ligu, zbog čega je nekoliko klubova već najavilo žalbe.\n"Razmotrićemo naše mogućnosti. Zaista ne razumem sve ovo. Zašto nisu sledili pravila u obe lige?", pita se izvršni direktor Kambura Ard de Graf i nastavlja:\n"Ovo je velika nepravda, jer razlika između igranja u prvoj i drugoj ligi je ogromna. Prvoligaši dobijaju daleko više novca, dok smo mi radili i na novom stadionu. Sada nam je sve oduzeto", zaključio je de Graf.


Tanjug 28. septembra 2021. 12:00\nSEUL – Mornarica Južne Koreje je danas predstavila novu domaću podmornicu klase 3.000 tona, sposobnu za ispaljivanje balističkih projektila, treću takve vrste koja je konstruisana za povećanje odbrambenih sposobnosti zemlje.\nKako je saopštila južnokorejska vojska, ceremoniji porinuća nove podmornice u brodogradilištu u gradu Ulsan, prisustvovao je komandant mornarice admiral Bu Suk- jong i nekoliko drugih vojnih i privrednih zvaničnika, prenosi Jonhap.\nTo je poslednja od tri podmornice klase Čang Bogo-III serije I, koje Južna Koreja gradi sopstvenim tehnologijama u okviru projekta vrednog 2,77 milijardi dolara pokrenutog 2007.,a sve su sposobne da ispaljuju balističke rakete (SLBM).\nNajnovije plovilo dugačko je 83,5 metara i široko 9,6 metara, može da primi 50 članova posade i dejstvuje pod vodom 20 dana bez izranjanja, saopštili su zvaičnici vojske uz napomenu da će ona biti isporučena mornarici 2024. godine nakon probnih operacija.\nRanije ovog meseca, Južna Koreja je predstavila svoju prvo domaće SLBM plovilo, kada je nova podmornica Dosan An Čang-ho prošle nedelje uspešno izvršila podvodna testiranja lansiranja.\nSeverna Koreja takođe nastoji da poveća svoje SLBM i podmorničke sposobnosti, nedavno je predstavila nekoliko novih vrsta projektila i radi na izgradnji nove podmornice za koju se veruje da je klase 3.000 tona sposobna da nosi rakete.


crtež : Južne vesti\nProkupački osnovci prodajom svojih crteža prikupljaju pomoć za Gavrila Đurđevića\n12:35, 5. 5. 2021.\nUčenici prokupačkih osnovnih škola, šest devojčica i jedan dečak, u želji da učestvuju i daju svoj doprinos humanitarnoj akciji pomoći za malog Gavrila Đurđevića koji boluje od spinalne mišićne atrofije, odlučili su da slikaju i crtaju, a zatim da svoje radove, uz pomoć roditelja i komšija, prodaju kako bi prikupili određena sredstva. Već nakon prve prodajne izložbe na otvorenom u centru Prokuplja prikupili su oko 20.000 dinara, a kažu da će akciju nastaviti i u narednom periodu.\nIzložba grafike i crteža umetnice iz Beograda u Vranju\n11:22, 15. 11. 2019.\nIzložbu slika “Linija, Iza ogledala i Žene” autorke Ane Marinović iz Beograda, ljubitelji umetnosti moći će da pogledaju od 15. novembra do 6. decembra u Galeriji vranjskog Narodnog univerziteta. Otvaranje izložbe je od 15 sati.\n10:46, 20. 8. 2019.\nSlike i crteže umetnice Mirjane Denkov leskovačka publika moći će da vidi u galeriji Narodnog muzeja, a izložba će biti otvorena u četvrtak, 22. avgusta od 19 sati. Ulaz je slobodan.\n11:24, 17. 4. 2019.\nCiklus crteža koji su nastali tokom prošle i ove godine, a koje su za umetnicu prekretnica i nova šansa da izazove sebe, slikarka iz Niša Mina Stefanović predstaviće svojim sugrađanima na izložbi u kafe-galeriji "Dnevna soba", u nedelju 21. aprila.\n12:12, 12. 12. 2018.\nIzložba crteža niškog umetnika u Leskovcu\n10:07, 24. 7. 2018.\nCrteže niškog umetnika Radovana Stanojevića moći će da vide Leskovčani na izložbi koja će biti otvorena 24. jula u 19 sati u Narodnom muzeju. Ulaz je slobodan.\nU Nišu izložba crteža "Energija kroz ritual"\n10:01, 17. 7. 2018.\nCrteži kojima će se mlada umetnica Božica Milojević predstaviti u kafeu " Paris Art" od nedelje 22. jula, nastali su 2016. i 2017. godine kao deo opusa "Energija kroz ritual". To je tema na kojoj se zasnivao njen master rad, navode organizatori, i u okviru koje i danas istražuje mutimedijalnim delanjem.\nIzložba “nervoznih” crteža u NKC-u\n08:27, 20. 4. 2018.\nCrteži umetnika Veselina Rajovića, čija dela nastaju brzim i nervoznim potezima, kako kažu organizatori, biće izloženi od 20. aprila u Niškom kulturnom centru.\nU četvrtak otvaranje tradicionalne izložbe “Niški crtež”\n10:15, 13. 12. 2017.\nJedna od prestižnih nacionalnih manifestacija koja je posvećena crtežu, a koja se u Nišu održava više od dve decenije - izložba “Niški crtež”, biće otvorena u četvrtak 14. decembra u 19 sati, u velikoj sali Oficirskog doma.\nOtvoren poziv umetnicima da učestvuju na izložbi “Niški crtež”\n10:05, 1. 11. 2017.\nAkademski obrazovani umetnici svih generacija, kako kažu u Galeriji, mogu da se prijave do 18. novembra na konkurs i budu deo tradicionalne izložbe “Niški crtež”, koja će mesec dana biti postavljena u Oficirskom domu u Nišu.\nGrafici i crteži umetnika iz Italije u niškoj Galeriji "Art 55"\n11:30, 9. 8. 2017.\nIzložbenu postavku čine radovi italijanskih umetnika - crteži Klaudije Kanavezi i grafici Roberta Đaninetija, a svečano otvaranje izložbe u niškoj Galeriji “Art 55” je zakazano za sredu 9. avgust od 20 sati. Otvoriće je profesor Slobodan Radojković, a svi koji žele moći će da je posete do 23. Avgusta.\nDevojka koja ne ide nigde bez papira i olovke\n09:36, 2. 2. 2017.\nCrno-beli svet Katarine Baćević nastao je kada je baka naučila da nacrta Čiča Glišu. Usledilo je drvo sa velikim stablom i krošnjom, laste u obliku slova “m”, kućica i bašta sa kupusom i to je prvi rad koji je nacrtala još u vrtiću. Od 2013. godine se crtanjem bavi ozbiljnije, što se i vidi u njenim radovima koji su uglavnom kombinacija crne olovke i belog papira.\nCrno-beli crteži Nišlijke na humanitarnoj izložbi\n12:22, 20. 1. 2017.\nIzložba studentkinje farmacije Katarine Baćević, koja se crtanjem bavi od malena, a uglavnom radi pigment lajnerom na papiru i retko koristi boje, otvorena je za Nišlije u Deli centru. Zainteresovani izložbu, koja je humanitarnog karaktera, mogu da posete do nedelje 22. januara, od 17 do 19 sati.\nIzložba crtača u niškoj Galeriji „Srbija“\n13:11, 28. 12. 2016.\nTradicionalna izložba „Niški crtež“, ustanovljena pre 25 godina, koja okuplja crtače koji godinama izlažu i doprinose da ona i dalje živi, svečano će biti otvorena 28. decembra. Naziv ovogodišnje izložbe je „Rekapitulacija“, a ljubitelji crteža moći će da je posete do 20. januara u Galeriji „Srbija“.\nIzložba crteža leskovačkog umetnika u Tvrđavi\n12:21, 29. 8. 2016.\nCrteži Marka Višića biće izloženi u Paviljonu u Tvrđavi od 30. avgusta do 19. septembra. Nagrađivanom leskovačkom autoru ovo je deseta samostalna izložba, a svečano otvaranje je u utorak u 20 sati.


Dodeljena sredstva za poboljšanje bezbednosti saobraćaja - Ozon Media\nSremska Mitrovica – Lokalna samouprava Sremske Mitrovice dobila je bespovratna novčana sredstva na konkursu za sufinansiranje izgradnje saobraćajne signalizacije i postavljanja tehničkih sredstava za usporavanje saobraćaja u neposrednoj blizini školskih i predškolskih ustanova, ili za sufinansiranje izmeštanja autobuskih stajališta sa saobraćajnih traka kolovoza.\nGrad je sredstva dobio za projekat „Sprovođenje tehničkih mera za poboljšanjem bezbednosti saobraćaja u zoni OŠ „Jovan Jovanović Zmaj“ u Sremskoj Mitrovici u iznosu od 236.000,00 dnara. Vrednost investicije po projektu je 465.450,00 dinara u kom će lokalna samouprava učestvovati sa 229.450,00 dinara, sopstvenih sredstava.\nPokrajina Vojvodina, konkursom Pokrajinskog sekretarijata za privredu, zapošljavanje i ravnopravnost polova, dodeli su sredstva za izgradnju semafora i „ležećih policajaca“ u neposrednoj blizini škola i predškolskih ustanova i za izmeštanje autobuskih stajališta sa saobraćajnih traka kolovoza.\nNakon okončanja konkursa, sredstva su odobrena za najkvalitetnije projekte iz svih delova Vojvodine, s tim što se posebno vodilo računa o manje razvijenim opštinama.pokrajinski sekretar za privredu, zapošljavanje i ravnopravnost\nOdobreno je 20 projekata, u koje je Pokrajina uložila 40 miliona dinara“, izjavio je pokrajinski sekretar za privredu, zapošljavanje i ravnopravnost polova Miroslav Vasin. Vasin je izjavio da je ovakva vrsta konkursa uvedena upravo na osnovu zahteva iz opština.\nUhapšena 3 strana državljana\nProgram kontinuirane stomatološke edukacije


Socijalno ugrožena lica na teritoriji opštine Čajetina - VRH Vesti\nSocijalno ugrožena lica na teritoriji opštine Čajetina\n2. aprila 2020. administrator 0 Komentara Opština Čajetina, pomoć, socijalno, zlatibor\nRukovodstvo opštine Čajetina nema tačnu informaciju koliko ima socijalno ugroženih lica na teritoriji opštine Čajetina.\nŠta znaju u opštini Čajetina, znaju da je ukupan broj podnetih zahteva predsedniku opštine Čajetina za isplatu novčane pomoći u 2019. godini bio 708 pojedinačan zahtev, to je mesečno u proseku 59 pojedinačnih zahteva.\nČinjenica je da preko 700 ljudi godišnje podnese zahtev i da im je potrebna novčana pomoć. Broj od preko 700 podnosilaca zahteva je veliki, to je kao da stanovništvo nekoliko sela, čajetinske opštine zajedno podnesu zahtev za novčanu pomoć, a inače opština Čajetina je čuvena kao jedna od razvijenijih opština u Srbiji.\nAko želite da ostvarite neku vrstu novčane pomoći od opštine Čajetina, a iz budžeta Republike Srbije, a preko Centra za socijalni rad, morate da podnesete zahtev za novčanu pomoć, koja se podnosi direktno predsedniku opštine Čajetina. Takođe navodimo da ne znači da će svaki zahtev za novčanu pomoć biti odobren.\nMaksimalan iznos novčane pomoći je 40.000 dinara, po licu/godišnje.\nU Centru za socijalni rad Čajetina u 2019. godini evidentirano je 53 korisnika novčane socijalne pomoći i 112 korisnika tuđe nege i pomoći po Zakonu o socijalnoj zaštiti, uključujući i isplate uvećanog dodatka za lica koja imaju 100% telesnog oštećenja, a to se odnosi i na penzionere. Oni svoju novčanu pomoć dobijaju po zakonu, a ne po broju podnetih zahteva godišnje.\nZašto opština Čajetina nema socijalnu kartu ugroženih lica, kako bi pomoć stigla onima kojima je to najpotrebnije?\nZar jedna od razvijenijih opština u Srbiji ne može da zbrine sva socijalno ugrožena lica na svojoj teritoritoriji i da im obezbedi normalan život?\n← Građani sami da očitaju svoja brojila EPS\nElektronska prijava dece u predškolske ustanove – eVrtić →


Čavušoglu: Pregovori o Siriji u Astani 23. januara ako se održi primirje\nDamask, 3. januar\nTurski ministar spoljnih poslova najavio je danas da će pregovori o političkom rešenju šestogodišnjeg gradjanskog rata u Siriji početi 23. januara u glavnom gradu Kazahstana Astani, ali da bi mogli da budu ugroženi ako se ne bude poštovalo primirje u toj zemlji.\n"Ako ne možemo da zaustavimo kršenja primirja, sastanak u Astani može da propadne", izjavio je Čavušoglu za tursku agenciju Anadoliju.\nČavušoglu je okrivio snage koje podržavaju sirijski režim, posebno šiitski libanski pokret Hezbolah, za kršenje primirja koje je stupilo na snagu 30. decembra.\nTakodje je pozvao Iran da izvrši pritisak na šiitske pobunjenike i sirijsku vladu da prestanu da krše prekid vatre.\nRusija i Iran podržavaju režim sirijskog predsednika Bašara el Asada, dok Turska podržava sirijsku opoziciju.\nŠef turske diplomatije je rekao da će pregovori o političkom rešenju sirijske krize početi u Astani 23. januara, a da će ruski stručnjaci doći u Tursku 9. i 10. januara u okviru priprema za taj sastanak.\nPredsednik Rusije Vladimir Putin je sredinom decembra razgovarao s turskim i kazahstanskim predsednicima Redžepom Tajipom Erdoganom i Nursultanom Nazarbajevim o mogućnosti da u Astani bude održan sastanak zaraćenih strana u sirijskom sukobu.\nNazarbajev je podržao taj predlog, rekavši da njegova zemlja "od početka podržava medjunarodne napore u cilju mirnog rešenja sukoba u Siriji".


Pokrenut projekat „EYE-Net“ - Novi Sad - Evropska prestonica kulture\nPokrenut projekat „EYE-Net“\nObjavljeno 17/10/2018 u kategoriji: Vesti\nTokom proteklog vikenda, od petka 12. do ponedeljka 15. oktobra, u Sremskim Karlovcima realizovana je prva aktivnost na projektu „European Youth Engagement Network – EYE-Net“ („Evropska mreža za omladinski angažman“) čiji je nosilac i koordinator Fondacija „Novi Sad 2021“, a realizuje se u saradnji sa još 15 partnerskih organizacije iz regiona i Evrope.\nIdeja projekta je aktiviranje mladih i stavljanje u fokus evropskih vrednosti kroz kreiranje 5 omladinskih pozorišnih predstava koje će obraditi neke od aktuelnih tema i vrednosti Evropske unije. Na projektu će zajedno raditi organizacije iz Srbije, Hrvatske, Slovenije, Italije i Mađarske.\nJedan od partnera na projektu je i Opština Sremski Karlovci, a prva aktivnost realizovana je upravo u Svečanoj sali Karlovačke gimnazije. Okupljanje u Sremskim Karlovcima samo je prvi korak u realizaciji projekta koji će trajati sve do decembra 2019. godine. Kreativnoj radionici prisustvovalo je ukupno 80 učesnika i učesnica iz Srbije i partnerskih država. Učestvovali su mladi i omladinski radnici iz Rijeke, Varaždina, Novog Mesta, Maribora, Budimpešte, Pečuja, Padove i Đenove, a pored njih radionici su prisustvovali i predstavnici partnerskih organizacija iz Srbije, kao i učenici i učenice Karlovačke gimnazije koji su se upoznavali i razmenili stavove i iskustva sa vršnjacima iz evropskih država. Svi akteri ove početne radionice imaće uloge u produkciji omladinske pozorišne predstave kao glumci ili autori, dok je od aprila naredne godine planirano izvođenje predstave u formi putujućeg festivala u državama partnera na projektu, a domaća javnost će imati priliku da pogleda predstave tokom juna 2019. godine. Poseban fokus projekta je na učešću mladih sa smanjenim socijalnim mogućnostima.\nProjekat „European Youth Engagement Network – EYE-Net“ je odobren i finansiran sredstvima EU u okviru programa „Europe for Citizens“ (Evropa za građane i građanke) Evropske komisije. Projekat je rangiran kao četvrti od ukupno 109 pristiglih prijava i 19 odobrenih projekata u 2018. godini u okviru potprograma „Mreže gradova“.


RS planira izgradnju naučno-tehnološkog grada - Biznis Info\nYou are at:Home»Investicije»RS planira izgradnju naučno-tehnološkog grada\nRS planira izgradnju naučno-tehnološkog grada\nVlada Republike Srpske usvojila je na sjednici održanoj u četvrtak Informaciju o projektu izgradnje Naučno-tehnološkog grada u Republici Srpskoj.\nMinistarstvo za naučnotehnološki razvoj, visoko obrazovanje i informaciono društvo je izradilo elaborat o izgradnji Naučno-tehnološkog grada u Republici Srpskoj.\nZadatak ovog grada je da privuče kreativne i talentovane pojedince koji oblikuju društvo znanja kao ključni faktor razvoja Republike Srpske i na taj način podstakne privredni razvoj zasnovan na znanju, saradnju naučnoistraživačke zajednice sa privredom i stvaranje povoljnih uslova za razvoj inovativnih kompanija u inspirativnoj i produktivnoj preduzetničkoj zajednici.\nOd grada se očekuje i da privuče međunarodne kompanije.\nNaučno-tehnološki grad je zamišljen kao organizacija institucionalno povezana sa Univerzitetom u Banjoj Luci i fokusirana na podršku novom preduzetništvu, postojećim biznisima i inudustriji u oblasti tehnologija, s fokusom na informacione tehnologije, saopćeno je iz Vlade RS.\nnaučno-tehnološki grad Vlada RS


Tehnička podrška za igrače\nFirme koje prave igre za kompjutere i igračke konzole suočene su sa fenomenom koji postaje sve izraženiji: u proseku, „životni vek“ igre je mnogo duži nego pre nekoliko godina, zahvaljujući kompleksnosti zapleta i dužini trajanja, kao i mogućnosti da igru igra više igrača. Zbog toga je i sve teže pružiti kvalitetnu tehničku podršku starim i novim igračima. U takvoj situaciji pojavila se jedna nova kategorija firmi – one se bave isključivo pružanjem podrške igračima, a izdavači igara ih plaćaju kako bi se rasteretili i koncentrisali na razvoj novih naslova.\nJedna od takvih firmi je StarTek, koja svoje usluge pruža studijima za izradu igara. Klijenti ove firme su studiji Acclaim, Take 2 i NovaLogic, koji su prvi odlučili da tehničku podršku povere firmi specijalizovanoj za to. Očigledno je da ovakav vid saradnje studijima donosi znatnu uštedu vremena i novca, jer je broj studija koji počinju da razmišljaju na ovaj način sve veći. Acclaim, Take 2 i NovaLogic šalju svaku svoju novu igru firmi StarTek, a njeni zaposleni je besomučno igraju ne bi li otkrili neki propust ili problem. Nakon faze testiranja, kada se igra nađe u prodavnicama, StarTek preuzima obavezu da pruža tehničku podršku i pomaže igračima da reše probleme do kojih je došlo prilikom instalacije igre ili kasnije, u toku igranja.\nPored toga što se od zaposlenih očekuje da budu strasni ljubitelji igara, potrebno je i da dobro poznaju operativni sistem Windows, kao i da imaju solidno znanje u oblasti hardvera i softvera. Pomenuti operativni sistem je apostrofiran, jer najveći broj problema nastaje upravo na kompjuterima koji rade na ovoj platformi. Praktično, Windows je moguće podesiti na bezbroj načina, a često su neka podešavanja uzrok problema. Zaposleni u firmi StarTek imaju listu svih do sada uočenih problema, pa su u mogućnosti da brzo pruže pomoć. U situaciji kada se pojavi nov problem, za koji još uvek nije pronađeno rešenje, pribegava se jednom jednostavnom metodu: igra o kojoj je reč besomučno se igra na kompjuteru koji ima istu ili sličnu konfiguraciju kao računar osobe koja je zatražila pomoć sve dok se ne otkrije uzrok problema i odgovarajuće rešenje.


Ambasador SAD u Srbiji Majkl Kirbi ocenio je danas da su predsednički izbori u SAD bili primer dobrog i demokratskog procesa, u kome je izlaznost bila velika, a izborna trka reizabranog predsednika Baraka Obame i Mita Romnija tesna.\n"Mislim da je ono što smo videli bio najbolji i demokratski proces. Imali smo mnogo ljudi koji su izašli da glasaju, imali smo veoma tesne izbore, sa nadmetanjem, gde sigurno nije nedostajalo propagande", rekao je Kirbi na postizbornom doručku koji je jutros priredio u svojoj rezidenciji u Beogradu.\nAmbasador SAD je istakao da i demokrate i republikanci moraju da rade zajedno, posebno imajući u vidu "budžetske probleme u ovim izazovnim vremenima".\nOn je "prijateljima iz Srbije koji su zainteresovani za politiku" savetovao da mogu da uče iz načina na koji su tekli američki izbori, kako bi sami pronašli najbolji pristup u svojim mogućim kampanjama.\nNa postizbornom doručku u rezidenciji američkog ambasadora jutros je bilo stotinak zvanica, među kojima su bili predstavnici diplomatskog kora i visoki zvaničnici Srbije.\nU rezidenciji ambasadora Kirbija bili su postavljeni ekrani, na kojima su zainteresovani mogli da prate najnovije izborne rezultate sa programa svetskih televizija, kao i grafikone sa ostvarenim rezultatima kandidata u svim državama SAD.\nNa pitanje ko je bio njegov favorit na izborima, ambasador SAD je uz osmeh rekao: "Moj favorit je bio izborni proces".


Alhemičari u termoenergetici | Boom93\nU zimskom periodu kostolački termosektor obezbeđuje toplotnu energiju koja se koristi za daljinski sistem grejanja Požarevca, Kostolca i pripadajućih naselja. To zahteva dovoljnu proizvodnju demineralizovane vode, koja se koristi i za rad termokapaciteta i redovnu proizvodnju električne energije. Ovaj proces se realizuje u Službi hemijske pripreme vode, koja funkcioniše neprestano u tri smene.\nU toku jedne kalendarske godine, ova služba obavi nekoliko hiljada analiza u sistemu voda–para, rade se i svakodnevne analize kalorične vrednosti uglja, koje su neophodne da bi se pratio proces sagorevanja na blokovima.\n– Za potrebe snabdevanja deminarilizovanom vodom blokova B1 i B2, kao i za potrebu snabdevanja pijaćom vodom za termoelektranu, Služba hemije doprema vodu sa bunara koji se nalaze pored reke Mlave. U toku prošle godine iskopana su dva nova bunara, ali je došlo do komplikacija s jednim, što utiče na otežano snabdevanje sirovom vodom – kaže Pepo Stupar, šef Službe hemijske pripreme vode u TE „Kostolac B“.\nPrema Stuparevim rečima, racionalizacija potrošnje i demineralizovane i pijaće vode je stalni cilj koji Služba hemijske pripreme vode ima pred sobom.\n– Racionalizacija, kao preduslov za dostizanje adekvatne energetske efikasnosti, zahteva da stalno težimo ka smanjenju potrošnje, tako da je i dalje potrebno ostvariti smanjenje utroška demineralizovane vode i pijaće vode. Uočavamo probleme koji nastaju u radu i trudimo se da ih otklonimo.\nDejan Milošević, vodeći inženjer hemije u ovoj službi, ističe da je posao zahtevan i odgovoran.\n– Analize i praćenje stanja proizvodnje su naša svakodnevica. Pratimo značajne parametre u sistemu voda–para i omogućavamo da se proizvodnja električne energije odvija u skladu sa projektovanim vrednostima. Naša služba nije samo prateća u termoelektrani već treba reći da bez naše demineralizovane vode, koja omogućava rad blokova, nema proizvodnje električne energije – objasnio je Milošević.\nSlužba hemije je u toku prethodne godine učestvovala i u nekoliko značajnih projekata kao što su postrojenje za preradu otpadnih voda, izgradnja postrojenja za hemijsku pripremu vode novog bloka B3 i drugih.\nU toku prošle godine proizvedeno je oko 400.000 kubnih metara demineralizovane vode za potrebe rada blokova u TE „Kostolac B“, 189.900 kubnih metara pijaće vode, a za potrebe grejanja TE „Kostolac A“ isporučeno je 43.600 kubnih metara demineralizovane vode.


Vesić: Ne verujte društvenim mrežama, grad normalno funkcioniše - Nova ekonomija\nVesić: Ne verujte društvenim mrežama,...\nVesić: Ne verujte društvenim mrežama, grad normalno funkcioniše\nGrad normalno funkcioniše i od jutros nema nijednog skraćenja linija javnog gradskog prevoza, rekao je zamenik gradonačelnika Goran Vesić i dodao da su tokom jučerašnjeg dana i noći očišćene sve ulice prvog prioriteta, a čisto je i oko tri četvrtine ulica drugog prioriteta.\nVesić je za TV Prva rekao da je tokom noći bačeno oko 290 tona soli i 40 tona kamenog agregata, tako da je, ako se na to doda količina od jučerašnjeg dana, bačeno ukupno oko 1.100 tona soli. Zaliha ima dovoljno. Trenutno najveći problem je led i niska temperatura, sinoć je u Karađorđevom parku zabeleženo minus osam stepeni. Ledeni talas se očekuje i narednih dana zbog čega vozači treba da budu više nego oprezni, rekao je Vesić.\nPrema njegovim rečima, ispostavilo da su padavine veće nego što su prognozirane, palo je 11 centimetara snega, a bilo je prognozirano dva centimetra i grad je bio očišćen. Vesić je, kako je preneo B92, rekao i da juče ni u jednom trenutku nije bilo kolapsa i da ne treba verovati fotografijama na društvenim mrežama. "Nemojte puno da verujete društvenim mrežama, te slike kolapsa nisu zaista bile tačne. Mi nijednog časa nismo imali kolaps u gradu", rekao je Vesić.\nOn je podsetio da je juče ‘Beograd put’ u četvrti stepen pripravnosti ušao negde oko 10 časova, kada se ispostavilo da su u pitanju veće padavine nego što je prognozirano. Bilo je manjih problema u Ripnju, jedan autobus je preprečio Blagoja Parovića, imali smo jedan udes u Bulevaru oslobođenja, udes tramvaja u Vojvode Stepe, ali naprosto kad padne sneg u bilo kom delu sveta onda saobraćaj ne može da funkcioniše isto kao kad nema snega, rekao je Vesić za Prvu televiziju.\nOn je naveo da i tamo gde je bilo problema brzo je uspostavljen saobraćaj, koji je normalno funkcionisao, prenosi Beoinfo.\nU delovima Beograda zbog snega potpuno obustavl...\nMedved Miša dao prognozu: Zima odlazi, stiže na...\nNa Savskom trgu pravimo Spomenik Stefanu Nemanj...\nSZS: Posledice toga što je Vesić na čelu Beogra...\nCrveni meteoalarm u Srbiji, očekuje se novih 40...\nRHMZ: Komunalne službe bile upozorene na padavi...\nNajavljena nabavka novih vozila za Beograd put\nVečeras nove snežne padavine, za Božić stižu le...


05.07.2021. / 15:37\nBANJALUKA – Sjednica Skupštine akcionara „Pošta Srpske“, na kojoj je trebalo da bude razmatran prijedlog uprave da ovo preduzeće zaduži za devet miliona KM, odgođena je zbog nedostatka kvoruma, saznaje portal CAPITAL.\n„Ponovljena Skupština će se održati u petak, 9. jula, saopšteno je iz „Pošta Srpske“.\nRebalansom plana poslovanja, koji je Skupština akcionara danas trebala da razmatra, predviđeno je zaduženje „Pošta“ emisijom obveznica kako bi se kupio objekat za sorting centar.\nUprava „Pošta“ mjesecima pokušava da dobije zeleno svjetlo za ovo zaduženje, a kako joj to nije pošlo za rukom sa bivšim Nadzornim odborom, imenovan je novi NO koji je zaduženje prihvatio. Ipak, konačnu riječ treba dati Skupština akcionara u kojoj većinski glas ima Investiciono-razvojna banka (IRB) RS i Penzijski rezervni fond (PREF) koji zajedno kontrolišu 80 odsto akcija.\nZbog spornog zaduženja Skupština akcionara je početkom marta razriješila Nadzorni odbor „Pošta“ , o čemu je CAPITAL tada pisao.\nTagovi: pošt srpskeskupstina akcionarazaduzenje


Počela izgradnja EKOLOŠKE PARKING GARAŽE u Kragujevcu – Nikolić: U planu još tri (FOTO) | InfoKG - Mesto gde se informišem\nPočela izgradnja EKOLOŠKE PARKING GARAŽE u Kragujevcu – Nikolić: U planu još tri (FOTO)\nUtorak, 29 Oktobar 2019 13:00Autor: Branko Vukašinović\nU Kragujevcu je danas počela izgradnja prve ekološke Parking garaže i to u ulici Kneza Miloša, odnosno iza “Srca”. Reč je o višespratnoj garaži sa oko 200 parking mesta. Radove, čija je vrednost oko 360 miliona dinara, a koji bi trebalo da budu okončani najkasnije do kraja avgusta sledeće godine, finansira Javno komunalno preduzeće “Šumadija” iz sredstava dugoročnog kredita. Najavljeno je i da je u planu da u Kragujevcu budu izgrađene još tri javne garaže, slične ovoj.\nPovodom zvaničnog početka radova na izgradnji javne garaže, kamen temeljac su postavili gradonačelnik Kragujevca, Radomir Nikolić i direktor Javno-komunalnog preduzeća “Šumadija, Nemanja Dimitrijević.\n“Ova garaža ispunjava sve ekološke zahteve, a to znači da će se snabdevati električnom energijom putem solarnih panela, imaće uređenu zelenu površinu, pristupne saobraćajnice, koje će omogućiti jednostavno i normalno funkcionisanje na ovoj lokaciji. Građani koji su ovde stalno naseljeni neće biti ugroženi ni na koji način, a ovaj objekat podseća više na stambeni, nego na garažu”, izjavio je direktor JKP “Šumadija”, Nemanja Dimitrijević.\nGradonačelnik Radomir Nikolić rekao je da u Kragujevcu imamo problem sa dinamičkim i stacionarnim saobraćajem, koji će biti rešen izgradnjom novih saobraćajnica i parking garaža.\n“Očekujemo da Daničićeva ulica bude pretvorena u bulevar. Izgradićemo nekoliko saobraćajnica na području Sušice, koje će predstavljati novu vezu Aerodroma i Sušice sa ulicom Save Kovačevića. Očekujemo da to najpre rastereti raskrsnicu kod Medicinske škole, a samim tim i centar grada. Stacionarni saobraćaj, odnosno potrebe građana za parking mestima, rešavamo izgradnjom ovakvih garaža. Zbog toga planiramo da uradimo još tri garaže u Kragujevcu”, rekao je Nikolić dodajući da je plan da nove garaže budu izgrađene kod Zastavinog solitera, iza zgrade Gradske uprave i u blizini Trga “Kod fontane”.\nIz JKP “Šumadija” poručuju i da izgradnja prve nadzemne garaže u Kragujevcu predstavlja početak jednog velikog investicionog ciklusa. Naime, najavljuju da će uskoro biti raspisan tender za rekonsturkciju Zelene pijace i 100 autobuskih stajališta, a u planu je i uređenje grobalja u vrednosti od milion evra.\nEvo kako će izgledati PARKING GARAŽA (FOTO)


IRF: Uskoro startuje garantni fond :: Ekonomija\n14.10.2019. 10:38 ➔ 10:42\nIRF: Uskoro startuje garantni fond\nInvesticiono-razvojni fond (IRF), koji je od osnivanja u crnogorsku privredu investirao oko 998 miliona EUR, uskoro kreće sa garantnim fondom koji je namijenjen preduzetnicima koji su na početku, najavio je predsjednik Odbora direktora IRF-a Zoran Vukčević.\nOn je Pobjedi kazao da su garantne šeme namijenjene onima koji imaju sve uslove za realizaciju projekta, a ne mogu u potpunosti da obezbijede kolateral.\nVukčević je istakao da se IRF, iz godine u godinu, trudi da direktno podstiče rast investicione aktivnosti i kreiranje konkurentnih uslova na tržištu koji motivišu pojedince, preduzetnike i upravljačke strukture preduzeća da osmišljavaju nove ideje za osnaživanje poslovanja.\n“Osim toga, kreiranjem diversifikovanog portfolija kreditinih linija, kao i adekvatnog edukativnog programa, daje se direktna podrška kreiranju i realizaciji novih preduzetničkih ideja, a samim tim i novom zapošljavanju”, kazao je Vukčević.\nOn je rekao da je IRF od osnivanja do kraja septembra plasirao 997,6 miliona u crnogorsku privredu.\nKako je naveo Vukčević, za posljednjih devet mjeseci IRF je finansirao projekte vrijednosti 173,9 miliona EUR, što je 21 odsto više u odnosu na isti period prethodne godine.\n“Ovaj rezultat pokazuje da smo za devet mjeseci ostvarili 96,6 odsto godišnjeg plana, i to kroz finansijsku ponudu od 33\nkreditne linije”, kazao je on.\nU ponudi, kako je dodao, imaju različit asortiman tih kredita, koji su fokusirani na to da kredit mogu dobiti i početnici u biznisu, ali i postojeća preduzeća, koja imaju u planu da kroz svoje potencijale prerastu iz mikro u mala preduzeća ili ona preduzeća koja spadaju u mala da mogu prerasti u srednja.\nVukčević je kazao da je njihov prioritet u ovoj godini podrška razvoju preduzetništva sa ciljem da se podstaknu i podrže svi održivi projekti vezani za otpočinjanje privatnog biznisa nezaposlenih osoba.\n“Planom za sljedeću godinu zadržaćemo isti trend uspješnosti poslovanja i nastaviti sa povoljnim uslovima kreditiranja. Biće obezbijeđena i sredstva za ciljne grupe kojima se nude i beskamatne kreditne linije - za visokoškolce, tehnološke viškove i start-ap biznise gdje su nosioci žene”, naveo je on.\nVukčević je dodao da će biti razvijene garantne šeme i da će nastojati da mladima budu dostupna finansijska sredstva, da direktno doprinesu podsticanju kreiranja novih potencijala, unapređenju postojećih, otvaranju novih radnih mjesta i kreiranju konkurentnih uslova na tržištu.\nNa pitanje kakvi su rezultati u dijelu stvaranja uslova za veće zapošljavanje, Vukčević je odgovorio da je kompletna investiciona aktvnost usmjerena ka otvaranju novih i očuvanju postojećih radnih mjesta koje će rezultirati unapređenjem kvaliteta života u Crnoj Gori.\n“Samo tokom prošle godine, finansiranjem ukupno 412 projekata, otvoreno - sačuvano je 7.245 radnih mjesta”, precizirao je on.


Đokanović pred Milsami: “Ako popravimo završnicu neće biti problema”\nFudbaler Sarajeva Andrej Đokanović najavio je uzvratni duel kvalifikacija za Ligu konferencija s Milsamijem.\n“U prošloj utakmici smo pokazali kvalitet. Sutra ako popravimo završncu neće biti problema da dođemo do pozitivnog rezultata” – rekao je Andrej Đokanović na konferenciji za medije.\nUzvratna utakmica između Sarajeva i Milsamija odigraće se u četvrtak na “Koševu” s početkom od 21h.\nPrethodni članakSablić: “Uz pomoć navijača idemo do cilja” (VIDEO)\nNaredni članakKairat zakazao novi duel sa Crvenom zvezdom nakon šest godina (VIDEO)


Evo šta svjetski mediji pišu o neustavnom "danu RS"\nHome Događaji Evo šta svjetski mediji pišu o neustavnom “danu RS”\nEvo šta svjetski mediji pišu o neustavnom “danu RS”\nMašući srpskim zastavama, nekoliko hiljada ljudi se okupilo u gradu Banjaluka kako bi gledali paradu sigurnosnih snaga, vatrogasaca i drugih sportskih i raznih grupa.\nDeveti januar obilježava datum kada su 1992. godine bosanski Srbi proglasili osnivanje svog entiteta u BiH, potpaljujući tako četverogodišnji rat u kojem je stradalo više od 100.000 ljudi, a milione ostavio bez domova”, stoji u tekstu New York Timesa.\nRadio Slobodna Evropa je uradila video prilog, dok se u tekstu navodi: “Lideri bosanskih Srba predvodili su jučerašnje obilježavanje Dana RS, osporavanog praznika koji je zabranio Ustavni sud BiH”.\n“Mašući srpskim zastavama, nekoliko hiljada ljudi se okupilo u gradu Banjaluka kako bi gledali paradu sigurnosnih snaga, vatrogasaca i drugih sportskih i raznih grupa povodom praznika Dana RS. Događaju su prisustvovali lideri bosanskih Srba, premijerka komšijske Srbije i ruski ambasador u BiH, ali bez “zapadnjačkih zvaničnika””, navodi se u tekstu Sun Heralda.\nPrevious articleŠto je Hrvatima Republika Srpska?\nNext articleBivši advokat Davora Dragičevića otkrio šokantne detalje: Šta se desilo sa Davidom?


Beograd: Uručena priznanja spasiocima i vatrogascima\nBeta 18. aprila 2017. 15:25\nPripadnicima Sektora Ministarstva unutrašnjih poslova (MUP) za vanredne situacije danas je u Skupštini grada Beograda uručeno priznanje „Svetislav Stojanović“ za hrabrost i izuzetne rezultate u zaštiti od požara.\nPripadniku Vatrogasno spasilačke čete Zemun Zoranu Zareviću nagrada je uručena za stručnost i hrabrost prilikom gašenja požara u Ulici Otona Župančića u Beogradu, marta 2016, kada je iz vatrene stihije evakuisao stariju ženu.\nZarević je u Vatrogasno-spasilačkoj četi Zemun zaposlen od 2005, a za iskazanu hrabrost i uspešno obavljene zadatke više puta je nagradjivan, saopštio je MUP.\nNagrada „Svetislav Stojanović“ za izuzetne rezultate ostvarene u zaštiti od požara, spasavanju ljudi i imovine ugrožene požarom, eksplozijama, akcidentima sa opasnim materijama, elementarnim i drugim nepogodama, dodeljena je i Vatrogasno-spasilačkom bataljonu Zvezdara.\nPripadnici ovog bataljona tokom prošle godine u 1.229 intervencija spasili su i evakuisali 182 osobe, navodi se u saopštenju.\nMedju intervencijama vatrogasnog bataljona Zvezdara izdvajaju se gašenje požara u stambenoj zgradi u Ulici Svetozara Markovića, u potkrovlju na Gundulićevom vencu, magacinskom delu hotela „Metropol“.\nPripadnici ove jedinice značajan doprinos dali su i edukaciji najmladjih na temu zaštite od požara, navodi se u saopštenju.


Zemljište u opštini Srbobran je pogodno za gajenje leske\nObjavljeno ponedeljak, 02 oktobar 2017 14:27\nPredavanje stručnjaka iz kompanije ''Ferero Roše'' na temu proizvodnje lešnika održano je u Domu kulture u Srbobranu u petak, 29. septembra 2017. godine, a mere podrške za proizvodnju lešnika, kao i modele za zasnivanje novih površina pod ovom biljkom, predstavio je Slobodan Pavlović iz pomenute kompanije.\nProgrami podrške namenjeni su poljoprivrednim gazdinstvima, firmama i zadrugama sa određenim minimumom plodnog tla pogodnog za uzgoj ove kulture. ''Ferero Roše'' već sada u Srbiji ima oko 600 hektara pod lešnicima, rasadnik im se prostire na 60 hektara, i traže nove kooperante.\nKako je za ''Radio Srbobran'' rekao Slobodan Pavlović, on preporučuje podizanje zasada leske u opštini Srbobran pre svega jer je ona kod nas već prisutna kao voćna vrsta.\n- Ima dosta uspešnih zasada, a i zemljište u srbobranskoj opštini je visokog kvaliteta, tako da je veoma pogodno za gajenje leske – naveo je on.\nPrema njegovim rečima, minimalne površine koje oni ugovaraju su jedan hektar, a što se tiče neke optimalne površine za porodično gazdinstvo, to je od tri do pet hektara.\n- Tu površinu poljoprivrednici mogu sami da obrađuju i kada dođe puna rodnost mogu da imaju lepu zaradu – ocenjuje ovaj stručnjak.\nIsto tako, otkriva da je leska generalno vrlo laka biljka za održavanje.\n- Ono što može da bude problem kod proizvodnje je postavljanje sistema za navodnjavanje koje je ipak nešto skuplja investicija. Međutim, imate vrlo lepe povraćaje od Ministarstva poljoprivrede i Pokrajinskog sekretarijata, tako da to može da dosta pojeftini proizvodnju. Što se tiče same proizvodnje leske, nije problem održati je zdravom – zaključio je Pavlović i dodao da svi zainteresovani njihov kontakt mogu da pronađu u Kancelariji za poljoprivredu opštine Srbobran.


Uručene Oktobarske nagrade zaslužnim građanima opštine Sečanj | ZR KLIK\nDan Opštine Sečanj obeležen je danas svečanom sednicom Skupštine na kojoj je predsednik opštine Predrag Rađenović uručio Oktobarske nagrade i zahvalnice zaslužnim građanima iz oblasti privrede, društvenih oblasti, sporta, kulture, zdravstva i iz oblasti humanitarne aktivnosti.\nPredsednik opštine Sečanj Predrag Rađenović istakao je značaj obeležavanja dana kada smo se izborili sa fašizmom i naglasio da je veoma važno da sadašnje i buduće generacije pamte istoriju.\n-Danas kada dodeljujemo „Oktobarsku nagradu“ smatram da je neophodno ukazati i na podlogu na kojoj počiva, a to je istorijska dimenzija koja se ne sme i ne može zaboraviti i bez koje se ne može mnogo toga postaviti u željene okvire. Danas drugog oktobra opština Sečanj je plaketama nagradila zaslužne građane naše opštine iz raznih oblasti i time im zahvalila za njihov rad- rekao je Rađenović.\n-Na osnovu odluke o ustanovljenju Dana opštine, komisija za dodeljivanje „Nagrade opštine Sečanj“, na sednici održanoj 26. septembra 2018. godine dodelila je nagrade za ostvarene istaknute rezultate , koji su od interesa za opštinu Sečanj- rekla je Brana Rudan član komisije.\nU oblasti privrede nagrađeni su:\nNemačka kompanija Drekselmajer, koja proizvodi kablove za autoindustriju, raspolaže sa 60 pogona širom sveta, od čega su tri u Zrenjaninu. U Zrenjaninskoj ispostavi ove kompanije zaposleno je 5.500 radnika, od toga je bar 500 s područja opštine Sečanj. To je za današnje uslove izuzetno značajna cifra, a uz to da je za sve radnike obezbeđen prevoz. Ovo priznanje kompaniji Drekselmajer je gest zahvalnosti opštine Sečanj.\nFriglo u Sutjesci je prvi industrijski pogon koji je na području opštine Sečanj izgrađen posle 30 godina.Otvoren je prošle godine i posluje u sastavu Poljoprivredno-ribarskog kombinata „Sveti Nikola“. Mendžment kompanije najavljuje da je plan da se ovde stvore novi srpski brendovi prepoznatljivi širom sveta, upravo u tom pravcu se za ovaj pogon vezuje i jedna linija razvojne perspektive opštine Sečanj.\nIz oblasti društvenih delatnosti nagrađeni su:\nDoktorica Milena Papić, lekar opšte prakse i specijalista medicine rada, u Zdravstvenoj stanici Konak radi već 22 godine. Konačani su u doktorici Papić dobili i dobrog čoveka i vrsnog stručnjaka, koja svojom dijagnozom, lekarskim iskustvom i zalaganjem svakodnevno doprinosi podizanju kvaliteta života meštana.\nArifa Janjić u Domu zdravlja u Sečnju radi 22 godine, a posao glavne medicinske sestre obavlja već punih 13 godina. Odgovoran i nimalo lak posao Arifa obavlja s osmehom, uvek jednako s nesmanjenom pažnjom i prema pacijentima i prema zaposlenima. Njene sposobnosti za organizovanje, za građane, veoma značajne službe posebno su došle do izražaja u teškim danima – za vreme velike poplave u Jaši Tomiću 2005. godine.\nDušan de Šorđan rođen u mnogočlanoj porodici u Jarkovcu, svetski je poznat modni kreator. Idući za zovom svog talenta i karijere, stigao je od rodnog sela, preko Beograda, do Štutgarta. Njegove modele nosile su lepotice Jugoslavije, estradne zvezde, glumice, pripadnici „visokog društva“, među kojima su bile i Grejs Keli, Lajza Mineli, Đoan Kolins, Linda Evans… I pored svetske karijere, nikada nije zaboravio svoje selo, obilazio je roditelje, prijatelje i ovdašnje ustanove. Po penzijonisanju vratio se u Jarkovac i posvetio se edukovanju mladih lepom ponašanju, odevanju i manekenstvu. Dobitniku svetskih priznanja, opština Sečanj dodelila je najviše priznanje iz ove sredine.\nIz oblasti humane aktivnosti:\nJedan specifičan i redak oblik humanitarne aktivnosti već duže vremena iskazuje Blagoje Subić iz Boke koji je u svako doba dana i noći spreman da priskoči u pomoć pripadnicima Vatrogasnog odeljenja Sečanj, da otkloni kvarove na njihovim vozilima kada izađu na teren i učini ih mobilnim i spremnim za dejstva.\nSvoje umetničke afinitete Stojan Kalapiš je ispoljio u ranoj mladosti, kroz folklor i hor u mesnom KUD-u.Tokom više od četiri decenije duge aktivnosti glumca amatera u AP „Đorđe Damjanov Đekša“, u KUD-u „Dr.Borislav Jankulov“ Jaša Tomić, Stojan Kapliš igrao je u trideset pet predstava, a za svoje uloge višestruko je nagrađivan.\nIz oblasti sporta:\nVišedecenijsko bavljenje karateom Dragane Ljepoja Miloš obeleženo je izuzetnim rezultatima. Dragana je bila reprezntativka stare Jugoslavije na dva Evropska i dva svetska prvenstva. Osvajač brojnih nacionalnih medalja, u svojim vitrinama ima stotinak zlatnih i isto toliko srebrnih medalja. Poslednjih dvadeset godina Dragana karatiste Sutjeske, među njenim pulenima bilo je reprezentativaca i osvajača medalja na velikim međenarodnim takmičenjima.\nProfesor Ivan Mandić iz Krajišnika dugi niz godina je učesnik sportskog života u opštini Sečanj. Trenutno je najviše angažovan kao trener ženskog Odbojkaškog kluba Krajišnik koji je proteklih sezona beležio značajne rezultate. Profesor Mandić beleži izuzetne rezultate u radu sa mladim fudblerima, pod njegovim nadzorom stasalo je nekoliko pionirskih i omladinskih reprezentativaca Vojvodine i Srbije.


Žene i devojke sa invaliditetom na rukovodećim pozicijama - Portal o invalidnosti\nŽene i devojke sa invaliditetom na rukovodećim pozicijama\nPosted on May 29 2020 - 9:22am by Redakcija\nliderke s invaliditetomžene s invaliditetom na rukovodećim pozicijama\nCentar za samostalni život osoba sa invaliditetom Srbije (CSŽ OSI Srbije) izvršio je mapiranje žena i devojaka sa invaliditetom na rukovodećim pozicijama u organizacijama osoba sa invaliditetom i ženskim organizacijama civilnog društva u Republici Srbiji. Centar je dobio podršku Agencije Ujedinjenih nacija za rodnu ravnopravnost i osnaživanje žena u Srbiji (UN Women) da identifikuje izazove sa kojima se suočavaju žene – liderke sa invaliditetom, kao i njihove potrebe za dodatnom izgradnjom kapaciteta. Istraživanje bi ujedno trebalo da doprinese izgradnji kapaciteta za rukovođenje organizacijama, što će rezultirati većim brojem organizacija koje vode žene s invaliditetom.\nPolaznu tačku istraživanja predstavlja preporuka Konvencije Ujedinjenih nacija (UN) u vezi sa potrebom za konsultacijama sa ženama s invaliditetom po svim pitanjima koja direktno utiču na njih i njihov život. U Srbiji postoji manjak podataka u tom pogledu. Za svrhe ovog istraživanja podaci su prikupljani putem informativnih sastanaka, desk istraživanja, više vrsta upitnika, fokus grupa, individualnih intervjua. Tokom istraživanja prikupljeni su podaci u vezi sa trenutnim stanjem, izazovima i potrebama žena sa invaliditetom na najvišim rukovodećim pozicijama.\nS obzirom na to da je većina organizacija osoba sa invaliditetom osnovana pre više od 20 godina, ne iznenađuje što još dominiraju tradicionalni pristupi u pogledu stila rada, organizacionih struktura i donošenja odluka. Organizacije imaju relativno niske kapacitete, a žene sa invaliditetom u njima su slabo prepoznate. Socijalne usluge i dalje su dominantan tip aktivnosti koje se pružaju članstvu. Najčešće usluge odnose se na humanitarnu pomoć i zdravstvenu podršku, ekonomsko osnaživanje i neformalno obrazovanje, a retko na zaštitu žena od nasilja. Rastuća grupa aktivnosti odnosi se na zagovaranje, promociju i zaštitu ljudskih prava, kao i na zakonska rešenja za osobe sa invaliditetom, uključujući i pojedinačne pokušaje organizacija da se posebno fokusiraju na žene sa invaliditetom.\nNivo zastupljenosti žena sa invaliditetom u upravnim i izvršnim organima organizacija osoba sa invaliditetom, u odnosu na muškarce, nizak je i neuravnotežen (prosečno učešće žena iznosi 34,5%).\nZastupljenost žena sa invaliditetom na rukovodećim pozicijama je na nivou ispod 3%.\nTražeći opravdanje za tako ozbiljan disbalans, mnogi ispitanici izjavili su da žene sa invaliditetom nisu zainteresovane za takve pozicije. Ovo je prava ilustracija pristupa prebacivanja krivice na potlačene, često prisutnog\nuz diskriminaciju, koji odvraća pažnju od pokušaja rešenja negativnih rodnih normi i stereotipa, i pokušaja uklanjanja prepreka za njihovo učešće.\nU strateškim dokumentima ženskih organizacija civilnog društva žene sa invaliditetom prepoznate su kao ciljna grupa u nešto većem procentu nego u organizacijama osoba sa invaliditetom, dok u istovremeno više od polovine ovih organizacija nema informacija o procentu žena među korisnicima i korisnicama.\nIstraživanje jasno je pokazalo da je ženama sa invaliditetom, kako bi uspele da dostignu više rukovodeće pozicije, potrebno mnogo više inicijalne podrške, ohrabrenja, obrazovanja i adekvatnih usluga. Što se tiče prakse za razvoj kapaciteta u koju su uključene žene sa invaliditetom, istraživanje pokazuje da nedostaje strateški pravac za jačanje njihovog ličnog samopouzdanja i svestranije sticanje znanja i veština rukovođenja i upravljanja.\nProučavanjem razvoja karijere i faktora koji su ženama sa invaliditetom omogućili da zauzmu rukovodeće i upravljačke pozicije, jasno su identifikovane određene specifičnosti. Kombinacija snažnog aktivizma i\nposvećenosti (kao visokocenjenih faktora u organizacijama osoba sa invaliditetom), i prihvatanja i priznanja od strane drugih članova organizacija, smatra se načinom dostizanja liderskih pozicija.\nIzazovi i prepreke sa kojima se žene sa invaliditetom suočavaju na ličnom putu napredovanja, prvenstveno se odnose na tip organizacione kulture, sistem interne, zajedničke podrške, standarde timskog rada i radnu\natmosferu. Potreba za usklađivanjem sopstvenog rada sa unutrašnjim odnosima u organizaciji snažno je naglašena među ženama sa invaliditetom na liderskim pozicijama. Identifikovani su i drugi faktori, kao što su slučajevi diskriminacije, fizičke i druge prepreke, kao i postojanje socijalne podrške i adekvatne kvalifikacije – mada značaj kvalifikacija nije ocenjen kao najkritičniji.\nNa osnovu stvarnih nedostataka u kapacitetima žena sa invaliditetom na rukovodećim pozicijama i potreba za podrškom od strane postojećih i budućih liderki sa invaliditetom, identifikovani su sledeći ključni pravci\nza sistematske programe izgradnje kapaciteta:\na) svest o invaliditetu i rodnoj pripadnosti zasnovana na diskriminaciji unutar šireg okvira ljudskih prava, nakon čega sledi proces izgradnje samosvesti i samoprihvatanja;\nb) asertivnost, poverenje, javni nastup i veštine prezentovanja, u kombinaciji sa psihološkom podrškom za postizanje većeg poverenja;\nc) organizacione veštine upravljanja koje uključuju opšte upravljanje, strateško usmeravanje, planiranje, razvoj ljudskih resursa, prikupljanje sredstava, i sličan skup veština.\nIstraživanje posebno naglašava da je izgradnju samopoštovanja, samopouzdanje i veru u lične sposobnosti i vrednosti žena sa invaliditetom, potrebno posmatrati kao međusobno povezana pitanja. Žene sa invaliditetom veruju da je ovaj pristup jedini put koji ženama pomaže da ostvare cilj i dostignu liderske pozicije.\nGeneralno posmatrano, istraživanje je potvrdilo potrebu za strateškim delovanjem u cilju izgradnje motivacije kod žena sa invaliditetom da se aktivno uključe u rad svojih organizacija, i steknu želju i ambiciju da zauzmu više rukovodeće pozicije.\nIz Rezimea istraživanja Mapiranje žena i devojaka sa invaliditetom na rukovodećim pozicijama u organizacijama osoba sa invaliditetom i ženskim organizacijama civilnog društva u Srbiji. Finalni izveštaj, januar 2019.\nCelokupno istraživanje pročitajte na: http://www.cilsrbija.org/


Agencija za luke pokrenula treći prekršajni postupak - Pluton Logistics\n08/06/2017 06/06/2017 marko Agencija za upravljanje lukama, lučke naknade, lučke takse, pristanišne naknade, pristanišne takse, sažete prijave\nAgencija za upravljanje lukama pokrenula je treći prekršajni postupak ove godine.\nPostupak je pokrenut protiv privrednog društva zbog nedostavljanja sažetih prijava u zakonski određenom roku, u cilju naplate lučkih i pristanišnih naknada.\nAgencija će i u narednom periodu pratiti obaveze subjekata koje proističu iz Zakona, i blagovremeno preuzimati mere iz svoje nadležnosti, navela je ta državna institucija na svom sajtu.\nPretovar tereta u srpskim lukama u porastu Agencija za upravljanje lukama zabeležila je u prvih devet meseci ove godine značajan porast obima teretnog saobraćaja na rekama u Srbiji. Do 30. sept...\nAgencija za luke pokrenula 6 prekršajnih postupaka... Agencija za upravljanje lukama je saopštila da je tokom 2018. godine pokrenula šest prekršajnih postupaka. Postupci su pokrenuti protiv privrednih dr...\nVlada sе uhvatila u koštac sa sivom еkonomijom i k... Potprеdsеdnica Vladе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, rеkla jе da ćе donošеnjеm izmеna i ...\nAgencija za upravljanje lukama – pet godina ... Agencija za upravljanje lukama obeležila je pet godina postojanja. Reforma lučke oblasti počela je 2010, usvajanjem Zakona o plovidbi i lukama na unut...\nPosle vazdušne, slede rečne luke – Apatin i ... Luke u Apatinu i Beogradu će prve biti ponuđene potencijalnim koncesionarima, saznajemo od Agencije za upravljanje lukama. U Apatinu je utvrđeno lučko...\nRekordan pretovar na rekama u Srbiji u 2017. Agencija za upravljanje lukama evidentirala je u 2017. godini 10,5 miliona tona pretovarenog tereta na rekama u Srbiji, što je najveća zabeležena koli...\n← Migranti sakriveni među lubenicama\nMirko Ilić, direktor kompanije cargo-partner – Nova IT rešenja povećavaju efikasnost logističkih operacija →


Bliži se rok za prijavu na konkurs: Studentski domovi bogatiji za oko 200 brucoških mesta | Telegraf - Najnovije vesti\n28. avgust 2018 | 22:03\nBliži se rok za prijavu na konkurs: Studentski domovi bogatiji za oko 200 brucoških mesta\n- U zavisnosti od kategorije sobe i broja studenata u njoj, budžetska cena smeštaja kreće se od 1.020 do 2.230 dinara mesečno, dok samofinansirajući studenti na tržišno ekonomskim mestima izdvajaju za smeštaj od 6.840 do 9.560 dinara mesečno - kažu u Ustanovi studentski centar "Beograd"\nNajveći broj studenata koji ostane bez mesta u domu je upravo među studentima prve godine. Samo najbolji đaci dobijaju mesto u nekom od studentskih domova. Ministarstvo prosvete je prepoznalo potrebu za većim brojem mesta, čime će ove godine obradovati 200 studenata više. Tačnije, odlukom direktora Ustanove studentski centar "Beograd", u školskoj 2018/19. godini planirano je povećanje broja "brucoških" mesta za oko 20 odsto.\nPo Konkursu koji je raspisalo Ministarstvo prosvete, nauke i tehnološkog razvoja za školsku 2018/2019. godinu predviđeno je 9.558 mesta za smeštaj u studentskim domovima.\n- Iako je prošle godine na državne fakultete upisano manje studenata nego prethodnih godina, za smeštaj u domu konkurisalo je 1962 brucoša - približno isti broj kao ranije. Od broja onih koji su konkurisali njih 715 ostalo je "ispod crte", odnosno – nije dobilo mesto u domu - kažu u Ustanovi studentski centar "Beograd".\nČitaonica Studenstkog doma Foto: Milena Đorđević\nPrijava na konkurs za studente prve godine počinje 3, a završava se 18. septembra, dok će studenti starijih godina osnovnih akademskih i strukovnih studija potrebnu dokumentaciju moći da predaju od 19. septembra do 31. oktobra, a studenti drugog i trećeg stepena studija od 1. oktobra do 5. novembra 2018. godine.\nZa mesto u domu od presudnog je značaja ostvareni uspeh u prethodnom školovanju i socijalno-ekonomski status porodice kandidata. Tako je najniža prosečna ocena iz srednje škole za devojke koje su dobile dom prošle godine bila 4,84, a za mladiće 4,76. Studentima starijih godina broj bodova se računa po osnovu uspeha na fakultetu. Dodatno mogu ostvariti jedan bod na materijalni status (ukoliko prosečna primanja po članu porodice studenta u periodu januar-jun 2018. godine ne prelaze 50 odsto prosečne neto zarade po zaposlenom u Republici Srbiji).\nPrijavnica Studentskog centra Foto: Milena Đorđević\n- Nasuprot brucošima, prošle godine su prvi put svi studenti starijih godina, koji su konkurisali za smeštaj u domu, dobili mesto. Tome je doprinela bolja organizacija raspodele mesta, kao i pojačane i nanajavljene kontrole studentskih domova. Prodaja i kupovina mesta u domovima je skoro iskorenjena, što je doprinelo da veći broj studenata dobije dom redovnim putem - objašnavaju u studentskom centru.\nKada veći broj kandidata od broja predviđenog za prijem u ustanovu ostvari isti broj bodova, prednost u rangiranju do broja predviđenog za upis ima kandidat: koji je ostvario veći broj ESPB bodova, koji ima manji broj godina studiranja, koji ima veću prosečnu ocenu i koji ima manji prihod po članu porodice.\nPravo na smeštaj u studentskim domovima imaju studenti visokoškolskih ustanova čiji je osnivač Republika Srbija, autonomna pokrajina ili jedinica lokalne samouprave, koji su upisani prvi put u tekućoj školskoj godini na studije prvog, drugog ili trećeg stepena, čije se školovanje finansira iz budžeta Srbije, koji imaju državljanstvo Srbije i čije prebivalište nije u sedištu visokoškolske ustanove na kojoj studiraju.\nNa smeštaj u studentskim domovima po budžetskoj, regresiranoj ceni, mogu konkurisati samo studenti koji se finansiraju iz Budžeta Republike Srbije, ali i samofinansirajući studenti, kao i do sada, mogu konkurisati, na tzv. tržišno ekonomska mesta.\nStudentska menza Foto: Milena Đorđević\n- U zavisnosti od kategorije sobe i broja studenata u njoj, budžetska cena smeštaja kreće se od 1.020 do 2.230 dinara mesečno, dok studenti na tržišno ekonomskim mestima izdvajaju za smeštaj od 6.840 do 9.560 dinara u toku meseca - kažu u Ustanovi studentski centar "Beograd".\nPrijave sa potrebnom konkursnom dokumentacijom kandidati podnose Službi smeštaja u Studentskom domu "Karaburma", ul. Mije Kovačevića 7b. Ostali kandidati za prijem u ustanovu podnose prijavu s potrebnom konkursnom dokumentacijom studentskoj službi visokoškolske ustanove na kojoj studiraju. Potrebna je:\n- uverenje da je prvi put upisana I godina studija na teret budžeta Republike Srbije i svedočanstva o završenom I, II i III, odnosno IV razredu srednje škole, originale ili overene fotokopije – za studente I godine studija;\n- potvrda sa visokoškolske ustanove o toku studiranja, koja treba da sadrži sledeće podatke: prosečnu ocenu u toku studija, godinu upisa osnovnih studija, broj ostvarenih ESPB bodova, da se školovanje finansira iz budžeta Republike Srbije i podatak koliko traju studije (kod studenata produžene godine osnovnih studija obavezno naglasiti status produžene godine) – za studente ostalih godina i studente sa produženom godinom;\n- uverenje o završenom prethodnom stepenu studija i godina upisa I godine drugog stepena studija – za studente I godine drugog stepena studija;\n- uverenje o završenom I i II stepenu studija i godina upisa I godine trećeg stepena studija - za studente I godine trećeg stepena studija;\n- uverenje o prihodima po članu porodice za period od 1. januara do 30. juna tekuće godine, nadležnog opštinskog organa iz mesta prebivališta kandidata;\n- Potrebno je da kandidat, radi provere podataka, ličnu kartu i indeks pokaže na uvid službeniku koji prima konkursnu dokumentaciju.\n- Student prilikom useljenja u ustanovu dostavlja lekarsko uverenje o opštem zdravstvenom stanju (ne starije od 30 dana).\n- Student prilikom useljenja u ustanovu dostavlja potvrdu visokoškolske ustanove, potpisanu od strane odgovornog lica, da se u tekućoj školskoj godini njegovo studiranje finansira iz budžeta Republike Srbije.\nMladi s invaliditetom Foto: Telegraf\nDo 10 odsto smeštaja u ustanovi namenjeno je studentima iz društveno osetljivih grupa (iz materijalno ugrožene porodice, studenti bez roditeljskog staranja, iz jednoroditeljskih porodica, iz romske nacionalne manjine, sa hroničnim bolestima, izbeglice...).\n- Kandidati iz osetljivih grupa biće proporcionalno zastupljeni (rangirani) u odnosu na broj prijavljenih - navode u studentskom centru "Beograd".\nU prošloj školskoj godini, svi prijavljeni studenti iz društveno osetljivih kategorija su dobili mesto.\nJutarnja kafa i novine na konjski način: Ljudi su mirno sedeli u kafiću u Nišu, a onda su im se pridružili neočekivani gosti (FOTO)\nŽene, danas nikako ne radite ove stvari: Velika Gospojina je praznik majki i dece, dan kada se izgovara posebna molitva\nTagovi: Brucoši, Studenti, Studentski centar, studentski domovi


IZVLAČENJE U IGRI UZMI RAČUN I POBEDI BIĆE U SUBOTU Dobitnike čeka 5 automobila, ali i ova jako vredna nagrada - Informer\nPrvo izvlačenje u okviru nagradne igre "Uzmi račun i pobedi 2020" biće održano u subotu od 17.55 časova, uz direktan prenos na RTS-u. Tada će biti izvučeni dobitnici prvih pet automobila i stan u Beogradu.\n- Građani su od 15. oktobra do danas poslali rekordnih 28 miliona fiskalnih računa i slipova, odnosno 2.800.000 koverata. Sve pristigle koverte kao i one koje budu poslate zaključno sa petkom ravnopravno konkurišu za nagrade bez obzira na odlaganje prethodnog izvlačenja do kojeg je moralo da dođe usled proglašenja trodnevne žalosti u Republici Srbiji - saopštili su organizatori.\n- Apelujemo na građane da spakuju i adresiraju kod kuće i kako bi one našle put do studija i bile u konkurenciji za vredne nagrade, dovoljno je da pravilno popunjene koverte samo ubace u najbliže poštansko sanduče - piše u saopštenju.\nUZMI RAČUN I POBEDI 2020 Uzmi račun i pobedi nagradna igra nagrade Izvlačenje subota RTS automobili Stan


Zbog požara promena procesa rada u MB u Lučanima – ZoomUe\nLUČANI – Sve tri komisije koje su se bavile istraživanjem požara u vojnoj fabrici „Milan Blagojević“ u Lučanima, u kojima su poginula dva radnika a dva povređena, zaključile su da je požar nastao u procesu rada koji se do sada smatrao bezbednim i da će zbog toga doći do izmene postojećih tehnoloških postupaka, objavio je Insajder.net.\nIstragu o požarima sprovele su Istražna komisija Ministarstva odbrane, Inspektorata odbrane i Nadzornog odbora privrednog društva „Milan Blagojević – namenska“ iz Lučana, navodi Insajder.net.\n„Ono što je, osim ostalog, zajednička konstatacija komisija jeste da je požar nastao u fazi transporta tehnološkog ostatka između dva skladišta, koja se do sada smatrala bezbednim delom procesa. Do samozapaljenja tehnološkog ostatka dvobaznog raketnog goriva je najverovatnije došlo kao posledica reagovanja mikrokapljica nitroglicerina na mikroudare u fazi transporta. Na osnovu tih zaključaka, u fabrici je naložen niz mera, prvenstveno iz domena izmena postojećih tehnoloških postupaka“, navodi se u odgovoru koji je Insajder dobio iz ministarstva odbrane.\nU poslednjih mesec i po dana u fabrici „Milan Blagojević“ u Lučanima izbila su dva požara, 14. jula i 2. avgusta, u kojima su stradala dva radnika, a dva su povređena.\nMinistarstvo je navelo da bezbednosne procedure u tim slučajevima nisu prekršene, ali da je naloženo „preispitivanje svih delova postojećih tehnoloških postupaka uključujući i bezbednosne procedure, što za posledicu treba da ima podizanje nivoa bezbednosti i sprečavanje sličnih akcidenata“.\nZa sada nije utvrđena individualna odgovornost za nesreće, međutim, generalni direktor i Nadzorni odbor trenutno utvrđuju odgovornost u okviru kompletne linije rukovođenja i komandovanja.\n„Sva lica za koje se utvrdi da su na bilo koji način doprinela nastanku navedenog akcidenta, snosiće punu odgovornost u skladu sa zakonom. U okviru svojih nadležnosti, postupak sprovodi i Tužilaštvo iz Čačka“, navodi ministarstvo u odgovoru Insajder.netu.\nTags: Insajder.net.požara u vojnoj fabrici "Milan Blagojević"Tužilaštvo iz Čačka\nNext story Velike izmene za paušalce\nPrevious story Pešović vozi ETCC trku u Belgiji


Crni leopard prvi put fotografisan u poslednjih 100 godina - Muški magazin - trendovi, fitness, lifestyle, saveti, devojke... `\nBritanski fotograf, Vil Burad Lukas, uspeo je da uslika neverovatno retkog crnog leoparda koji nije uslikan u poslednjih 100 godina i za kojeg se verovalo da je izumrla vrsta. Vil je ovu prelepu životinju slikao u Keniji, gde je slučajno naleteo na nju i uspeo da napravi fenomenane fotografije koje pokazuju da prelepi crni leopard postoij i da živi baš u Keniji.\nIstraživači i prirodnjaci ipak tvrde da je ova vrste verovatno pred izumiranjem, jer su poslednje fotografije slikane pre 100 godina i da se od tada retko kada desilo da neko ugleda ovu životinju. Ipak, prirodnjaci smatraju da se broj ovih životinja možda blago povećao i da je to razlog zbog kojeg je Vil uspeo da naleti na jednog crnog leoparda.\nOva životinja stavljena je pod zaštitu i vlada Kenije će učiniti sve da pokuša da poveća populaciju ove velike mačke i da omogući njen povratak u životinjsko carstvo.\nPogledajte prelepe fotografije:\nPROČITAJTE SLEDEĆI TEKST: Kako danas izgledaju glumci popularne serije „The Office“


Jelisejska palata prodaje suvenire: Ako želite da vam piše predsednik na majici, to je 55 evra, a to nije NAJSKUPLJA STVAR (FOTO)\nFoto: boutique elysee fr / screenshot\nJelisejska palata pokrenula je danas prodaju suvenira sa predsedničkim motivima, poput šolja, olovki i majica.\nJedan od predmeta je poster sa likom francuskog predsednika Emanuela Makrona, koji je odobrio ovu akciju, po ceni od 9,9 evra.\nOnlajn prodaja na adresi https://boutique.elysee.fr obuhvata majice, satove, sveske, bedževe i olovke. Neke cene privlače posebnu pažnju - plava majica sa natpisom "predsednik" na grudima košta 55 evra.\nOdluka o prodaji suvenira sa predsedničkim motivima donesena je pre nekoliko meseci, a ideja je realizovana u vreme kada je popularnost Makrona na nivou od samo 23 odsto. To je manje u poređenju sa njegovim prethodnicima u ovom periodu mandata u Jelisejskoj palati.\nU ovom trenutku nije poznato da li će Makronovi posteri ili šolje sa njegovim likom biti pozitivno prihvaćeni među glasačima. Mnogi kritičari optužuju Makrona da je naklonjen bogatima i da se ophodi prema građanima u stilu monarha.\nMeđu predmetima koji mogu da se kupe u Jelisejskoj radnji su privezak za ključeve sa motivima francuske zastave za 29 evra, šolja sa Makronovim likom za 24,9 evra i platnena torba za kupovinu sa natpisom "Jelisej" za 15 evra.\nNajskuplja je pozlaćena narukvica sa natpisom po izboru - sloboda, jednakost ili bratstvo - koja košta 250 evra.\nMakron prodaje suvernire zbog rekonstrukcije Jelisejske palate\nVersajska palata i muzej Orsej zatvoreni zbog štrajka\nStefan Mandel uspeo je da otkrije formulu kojom se pobeđuje na lutriji, i sam je to izveo 14 puta, a da ni jednom nije prekršio zakon.


Tito je obožavao Kirka: "Bio sam u Jugoslaviji i želio sam da se sastanem sa predsjednikom" - Glas Srpske\nAgencije 06.02.2020 17:17\nDobro je poznata činjenica da je Josip Broz Tito obožavao holivudske filmove, pa zato i ne čudi da je boravak Kirka Daglasa u SFRJ iskoristio da se sastane sa čuvenim glumcem\nHolivudska legenda Kirk Daglas, koji je preminuo sinoć u 104. godini, svojevremeno je u memoarima opisao susret sa Josipom Brozom Titom. Kao veliki obožavalac sedme umetnosti Tito je poslao privatni avion po glumca i njegovu ženu.\n"Bio sam u Jugoslaviji i želeo sam da se sastanem sa predsednikom Titom. Britanski ambasador mi je rekao: 'Dragi moj, ja čekam već šest nedelja da me predsednik Tito primi na deset minuta da mu predam akreditive. Nemaš šanse'", prisetio se Kirk, prenose Novosti.\nPrema njegovim rečima, ubrzo je izašao iz kancelarije ambasadora i nazvao predsednički kabinet.Narednog jutra, Tito je poslao privatni avion da preveze Daglasa i njegovu ženu do Ljubljane, gde su puna tri sata razgovarali i šetali.\n"Gledao je sve moje filmove, a omiljeni mu je bio Obračun kod OK Korala. Rekao mi je da obožava da gleda filmove, jer mu nakratko odvlače pažnju sa problema sa kojima se suočava", rekao je Daglas i intervjuu sa Rodžerom Ebertom.\n"Vi ste proveli tri sata sa Titom, a ja ne mogu deset minuta. Recite mi, molim vas, kako Vam je to uspelo", upitao je ambasador, na šta mu je Daglas odgovorio jednostavnim pitanjem: "Gospodine ambasadore, koliko ste vi filmova snimili?".


Nemačka finansira propagandu o srpskim zločinima, hoće li Srbija odgovoriti? - Novi Standard\nNemačka finansira propagandu o srpskim zločinima\n04.06.2020. 17:15 09.06.2020.\nAleksandar Raković smatra da bi naše MSP trebalo na razgovor da pozove nemačkog ambasadora i zatraži informaciju da li Berlin pomaže i projekte koji se bave zločinima nad Srbima\nIza obnavljanja kampanje da se dokaže “istorijska krivica” srpskog naroda za dešavanja tokom devedesetih godina na prostoru bivše Jugoslavije i Srbi ponovo optuže za mnogobrojne navodne zločine, na koje je i Haški tribunal stavio tačku – stoji interes zapadnih centara moći da prekroje istinu i na ovaj način izvrše dodatni pritisak na Beograd, u jeku važnih i regionalnih i globalnih gibanja.\nOvako većina sagovornika Novosti tumači pokretanje portala “ratusrbiji.rs”, iza kojeg stoji nevladina organizacija Inicijativa mladih za ljudska prava, ali i donacije nemačkog Ministarstva spoljnih poslova. Sajt, kako navode njegovi kreatori, sadrži “sve relevantne informacije o ratnim zločinima i drugim teškim kršenjima ljudskih prava prava na teritoriji Srbije u periodu od 1991. do 2001. godine”.\nPortalom dominira interaktivna “mapa zločina” Srbije, bez teritorije Kosova i Metohije, koja sadrži više od 70 lokacija na kojima su, kako se tvrdi, činjena ubistva, otmice, progoni Hrvata, Bošnjaka i Albanaca, od Subotice do Preševa.\nTako se, na primer, na sajtu govori o logorima za Bošnjake u Šljivovici i Mitrovom Polju, iako i sami autori portala navode da se u sudskim postupcima pred Haškim tribunalom nije utvrđivala odgovornost za ta mesta. Navodi se i da se logori za Bošnjake u Srbiji ne pominju ni u presudi u predmetu “Bosna i Hercegovina protiv SR Jugoslavije za genocid izvršen na teritoriji BiH”, koji se vodio pred Međunarodnim sudom pravde od 1993. do 2007. godine.\nU delu gde se iznose podaci o mučenjima i lošim uslovima u ovim logorima, navedena je samo smrt jednog neimenovanog logoraša, koji je u Mitrovom Polju “preminuo zbog bolesti creva”. Na portalu se navodi i da je Tužilaštvo u Srbiji zaključilo da nije bilo ratnog zločina protiv ratnih zarobljenika, kao ni zločina protiv čovečnosti na našoj teritoriji. Čak je i Evropski sud za ljudska prava u Strazburu odbacio predstavke koje je Fond za humanitarno pravo povodom navodnih zločina u logorima podneo protiv Republike Srbije.\nTakođe, u pokušaju da “dokažu” postojanje logora za Hrvate na teritoriji Srbije, kreatori sajta se pozivaju čak i na svedočenje Sulejmana Tihića, bivšeg člana Predsedništva BiH, koji je u Hagu tvrdio da su u KPZ Sremska Mitrovica bili zatvarani i Hrvati i Bošnjaci. Za postojanje logora u Srbiji pred Hagom su bili optuženi Slobodan Milošević i Goran Hadžić, ali ovi sudski procesi nisu dobili svoj epilog, jer su optuženi preminuli.\nSagovornici Novosti kažu da se već na “prvi pogled” vidi da u iznetim podacima o navodnim zločinima, logorima za Bošnjake i Hrvate i masovnim gorbnicama na teritoriji Srbije postoji niz netačnih i tendenciozno interpretiranih podataka. Šef diplomatije Ivica Dačić kaže, za Novosti, da bi rado video da zapadne ambasade pokrenu slične projekte kada je reč o stradanju Srba u “Oluji” ili njihovom progonu sa KiM:\n– Nažalost, ne očekujem da će se to desiti. Zato i pokretanje portala vidim samo kao vid politizacije teme ratnih zločina i smutnih pokušaja da se na talasu uhodane matrice o srpskoj krivici dođe do novca iz inostranih fondova. Uostalom, Haški tribunal i domaći sudovi su se bavili time i nikakvim mladim nazoviistraživačima tu nije mesto.\nNemanja Starović, spoljnopolitički analitičar iz Centra za društvenu stabilnost, smatra da uspostavljanje portala “ratusrbiji.rs” predstavlja još jednu u nizu aktivnosti koje se mogu podvesti pod fenomen tzv. antiratnog profiterstva, kojem je cilj provociranje domaće javnosti, a zarad privlačenja donacija iz inostranstva:\n– Već letimični pregled sadržaja na pomenutom portalu otkriva niz netačnih i tendenciozno interpretiranih podataka, plasiranih u svrhu formiranja narativa o nekakvoj istorijskoj krivici Srbije i srpskog naroda. Imajući u vidu dobro poznat obrazac delovanja Inicijative mladih za ljudska prava, pokretanje ovakvog portala s njihove strane ne predstavlja iznenađenje, ali je svakako žalosno to što je pomenutu akciju finansijski podržao MSP Nemačke. Mada se na samom portalu navodi da izneti stavovi ne odražavaju nužno stavove nemačke diplomatije, evidentno je to da je zvanični Berlin svojom donacijom uticao na kreiranje još jednog krajnje jednostranog, iskrivljenog i suštinski zlonamernog prikaza ratnih zbivanja u bivšoj Jugoslaviji. Bilo bi daleko bolje kada bi evropske prestonice poput Berlina posvetile jednaku pažnju promovisanju celovitih prikaza o ratovima devededetih, koji bi obuhvatili i tragične sudbine Srba na prostorima bivše države, ali tako nešto je, nažalost, teško zamislivo.\nI za istoričara Aleksandra Rakovića nema dileme da je pokretanje sajta “ratusrbiji.rs” nastavak kampanje okrivljavanja Srba za sve što se na ovim prostorima dešavalo:\n– Očigledna je namera da se podrije Srbija time što stalno pokušava da se nametne krivica koju srpski narod u celini ne može da prihvati, zato što nije kriv. Sada oni koji zaista snose krivicu za razbijanje i SFRJ i SRJ pokušavaju da upiru prstom u onoga ko je čuvao tu državu.\nSličnu poruku ima i istoričar prof. Miloš Ković, koji kaže, za Novosti, da bi voleo kada bi nemački MSP finansirao istraživanje uloge Nemačke u razbijanju Jugoslavije, naoružavanju hrvatskih terorista i podršci albanskim teroristima:\n– Zemlja koja je najodgovornija za razbijanje Jugoslavije i zločine nad Srbima u Krajini, Sarajevu, na KiM, sada optužuje Srbiju za zločine. Ovde je na delu pokušaj da se narod koji je pretrpeo genocid optuži za genocid i ratne zločine. Tako su nemački nacisti optužili Jevreje za sva zla ovog sveta, da bi posle toga pokušali da ih unište. Isto to radili su nemački nacisti i hrvatske ustaše sa Srbima. Ovaj projekat Inicijative je pokušaj najbrutalnije instrumentalizacije istorije u cilju optuživanja jednog naroda koji je na silu politički rasparčan, a zatim i fizički uništavan. Nama ne treba nemačka, hrvatska ili srpska istorija, nama treba istorijska istina.\nIstoričar Aleksandar Raković smatra da bi naš MSP trebalo na razgovor da pozove nemačkog ambasadora u Beogradu, i ako ništa drugo, zatraži informaciju da li Berlin pomaže i projekte i organizacije koje se bave zločinima nad Srbima. Isto pitanje Novosti su uputile i Ambasadi Nemačke, ali odgovor nismo dobili.\nIzvor Večernje novosti, 04. jun 2020.\nPreporučujemoAleksandar RakovićBerlinIvica DačićInicijativa mladih za ljudska pravalogoriMiloš KovićNemanja StarovićNemačkaratni zločiniSrbija


Šta novi predsednik znači za budućnost Severne Makedonije i regiona? | Talas.rs\nNakon novog imena, Severna Makedonija je dobila i novog predsednik. Stevo Panderovski koga je podržala vladajuća koalicija u drugom krugu izbora osvojio je 52 odsto glasova, dok je Gordana Siljanovska Davkova, kandidatkinja opozicionog bloka VMRO DPMNE, osvojila 45 odsto glasova.\nPrvo savetnik predsednika, pa onda predsednik\nStevo Penderovski je pre pobede na predsedničkim izborima bio na mnogobrojnim pozicijama u državnoj administraciji.\nOn je diplomirao na Pravnom fakultetu Univerziteta Ćirila i Metodija u Skoplju, a doktorirao je u oblasti spoljne i bezbednosne politike Evropske unije. Predavao je međunarodnu bezbednost, spoljnu politiku i globalizaciju. Penderovski je bio poslanik od 2016. do 2017. godine, a radio je i u Ministarstvu unutrašnjih poslova.\nBio je savetnik za spoljnu politiku Borisu Trajkovskom, preminulom predsedniku Makedonije, kao i bivšem predsedniku Branku Crvenkovskom. Pre pobede na predsedničkim izborima obavljao je funkciju nacionalnog koordinatora za članstvo u NATO-u.\nPenderovskom je ovo drugi put da učestvuje na predsedničkim izborima. On je bio kandidat za predsednika Socijaldemokratskog saveza i na predsedničkim izborima 2014. godine. Penderovski je tada izgubio od sadašnjeg predsednika Đorđa Ivanova.\n„Naše članstvo u NATO-u i EU nije pitanje dnevne politike“\nStevo Panderovski je tokom kampanje otvoreno podržao Prespanski sporazum prema kom je Makedonija prihvatila da promeni ime u Severna Makedonija. On je isticao da je to potrebno kako bi Severna Makedonija nastavila svoj put ka članstvu u NATO-u i Evropskoj uniji.\n„Evroatlantske integracije su najbrži način da zemlja stane na svoje noge i da konačno bude deo evropske porodice, koja nije samo sigurna, već i bogata“, izjavio je Penderovski.\nPanderovski je vodio kampanju bez previše pompe, koja se fokusirala na što više razgovora sa građanima, a oštre kritike je tokom kampanje uputio predsedniku Ivanovu.\n„Želim pred vama izjaviti: U mom mandatu nema teoretske šanse da ćemo amnestirati kriminalce koji su želeli ubijati građane ove zemlje. Taj čovek je 8 godina bio nem kao riba na sve nepravde vlasti, a poslednje 2 godine je uradio sve da zakoči napredak države. Šta god je uradio na dužnosti, znajte da će biti popravljeno u prvoj sedmici mog mandata“, izjavio je Panderovski tokom jednog predizbornog skupa.\nKritika Panderovskog odnosila se na amnestiju koju je 2016. godine potpisao predsednik Ivanov, koja je omogućila Nikoli Gruevskom, bivšem premijeru Makedonije, da pobegne u Mađarsku. Ivanov se takođe protivio promeni imena zemlje, zbog čega je blokirao rad parlamenta i odbijao da potpiše zakone sa imenom „Severna Makedonija“.\nZa razliku od Panderovskog, Gordana Siljanovska Davkova iz koalicije VMRO DPMNE se otvoreno protivila Prespanskom sporazumu jer smatra da se on kosi sa međunarodnim pravom, kao i da je protiv identiteta ove nacije.\nDavkova je u kampanji kritikovala premijera Zaeva, ističući da je čitava država podređena „Zaevizmu“. Ona takođe podržava članstvo Makedonije u Evropskoj uniji i NATO-u, ali smatra da premijer Zaev udaljava Severnu Makedoniju od tog puta, kao i od demokratije.\nKampanja za predsednika je takođe bila obeležena i pitanjima u vezi sa albanskom manjinom u Severnoj Makedoniji. Blerim Reka, kandidat albanskih opozicionih partija, u prvom krugu izbora je po broju glasova bio na trećem mestu, a njegova kampanja je bila fokusirana na korupciju i organizovani kriminal.\nOno što je do sada nezapamćeno jeste i to da je Panderovski uspeo da dobije glasove i velikog broja etničkih Albanaca, što ga je pozicioniralo kao kandidata koji može da ujedini različite etnicitete u Severnoj Makedoniji. Prema istraživanjima, oko 20 odsto albanskih glasača je pre prvog kruga izbora nameravalo da glasa za Panderovskog.\n„Nemam nameru voditi politiku koja će biti samo odraz moje porodice, stranke koja me je podržala, ni onih koji su za mene glasali, već svih građana, pa čak i onih koji nisu za mene glasali“, izjavio je Panderovski.\nŠta Panderovski znači za odnose Beograda i Skoplja?\nNakon pobede Panderovskog, javnost u Srbiji je krenula da spekuliše šta njegov izbor potencijalno znači za diplomatske odnose Srbije i Makedonije.\n“Mi smo priznali nezavisnost Kosova, a tu odluku smo doneli saglasno našim strateškim orijentacijama, imajući u vidu i stav građana albanske zajednice koja je druga po brojnosti u našoj državi”, rekao je Panderovski je u nedavnom intervjuu za list Politika.\nOn da smatra da pozicija Severne Makedonije u odnosu na Kosovo “ne opterećuje bilateralne odnose dve zemlje”, a da su oni “nakon kratke krize vrlo dobri”. Penderovski je naglasio i da je Srbija jedna od najznačajnijih država u regionu i da će učiniti sve da se saradnja dve zemlje razvija u “pozitivnom pravcu”.\nIako je pred Severnom Makedonijom dug put ka punoj demokratizaciji i ekonomskom prosperitetu, pobeda Panderovskog pruža ohrabrujući signal za budućnost.\nČinjenica da ni opoziciona kandidatkinja nije osporila evroatlanstke integracije kao cilj, govori da se u Severnoj Makedoniji stvorio neki minimalni politički konsenzus oko budućnosti zemlje. „Naše članstvo u NATO-u i EU nije pitanje dnevne politike, mi smo o tome doneli odluku još 1993. godine“, izjavio je Panderovski za Politiku, a jasna vizija je nešto što bi opozicione elite u Beogradu od njega mogle da nauče.\nTAGS: EU NATO predsednički izbori Severna Makedonija